****

**รายงานการประเมินตนเอง**

**ตามแนวทางพัฒนาคุณภาพสู่ความเป็นเลิศ**

**(Self-Assessment Report: SAR)**

**ภาควิชาสรีรวิทยา**

**กองการศึกษา วิทยาลัยแพทยศาสตร์พระมงกุฎเกล้า**

**ตัวอย่างการเขียน SAR**

**ใช้เพื่อการอบรมผู้ตรวจประเมินคุณภาพภายใน วพม. เท่านั้น**

**การประเมินคุณภาพการศึกษาภายใน**

**วิทยาลัยแพทยศาสตร์พระมงกุฎเกล้า**

**ประจำปีการศึกษา ๒๕๕๙**

**คำนำ**

ภาควิชาสรีรวิทยา เป็นหน่วยขึ้นตรงของกองการศึกษา วิทยาลัยแพทยศาสตร์พระมงกุฎเกล้า มีภารกิจในการจัดการเรียนการสอน บริการทางวิชาการ วิจัย และทำนุบำรุงศิลปวัฒนธรรม โดยมีการพัฒนาระบบประกันคุณภาพการศึกษามาตั้งแต่ปี พ.ศ. ๒๕๔๒ ซึ่งเป็นไปตามนโยบายการประกันคุณภาพการศึกษาของวิทยาลัยแพทยศาสตร์พระมงกุฎเกล้า เพื่อสร้างความมั่นใจว่าการดำเนินตามภารกิจของภาควิชาจะบรรลุเป้าหมายและมีพัฒนาการอย่างต่อเนื่อง รวมทั้งเป็นหลักประกันแก่สาธารณชนว่าภาควิชาจะพัฒนาผู้เรียนให้มีผลการเรียนรู้ตามที่ได้กำหนดไว้ในหลักสูตรรายวิชา

รายงานการประเมินตนเองของภาควิชาสรีรวิทยาประจำปีการศึกษา ๒๕๕๙ ฉบับนี้ จัดทำขึ้นโดยมีวัตถุประสงค์เพื่อให้เป็นเครื่องมือสำหรับการประเมินคุณภาพการศึกษาภายในระดับภาควิชา เนื้อหาประกอบด้วย ๔ ส่วนหลัก ได้แก่ ส่วนที่ ๑ คือ โครงร่างองค์กร ส่วนที่ ๒ ผลการดำเนินงานรายหมวด มี ๒ ส่วนย่อย คือ หมวด ๑ การนำองค์การ หมวด ๓ ผู้เรียนและลูกค้าอื่น หมวด ๔ การวัด การวิเคราะห์ และการจัดการความรู้ และหมวด ๖ ระบบปฏิบัติการ ส่วนที่ ๓ ผลลัพธ์ และส่วนที่ ๔ ภาคผนวก ซึ่งประกอบด้วยข้อมูลผลลัพธ์ที่แสดงในรูปตาราง และข้อมูลสำคัญ คือ ข้อมูลคณาจารย์และบุคลากร ข้อมูลอาจารย์ภายในภาควิชา แบบสรุปภาระงานอาจารย์ ข้อมูลการตีพิมพ์ผลงานวิจัยและบทความทางวิชาการ ข้อมูลโครงการบริการวิชาการ ข้อมูลบริการวิชาการ (อาจารย์พิเศษ วิทยากรภายนอก กรรมการองค์กรภายนอก) และรายชื่อคณะกรรมการประกันคุณภาพการศึกษาของภาควิชา โดยข้อมูลทั้งหมดเก็บรวบรวมมาจากภาระงานของอาจารย์เป็นข้อมูลที่เก็บระหว่างห้วงเวลา ๑ เมษายน ๒๕๕๙ – ๓๑ มีนาคม ๒๕๖๐

หวังเป็นอย่างยิ่งว่ารายงานฉบับนี้จะเป็นประโยชน์สำหรับการประเมินคุณภาพการศึกษาภายใน ประจำปีการศึกษา ๒๕๕๙ ของวิทยาลัยแพทยศาสตร์พระมงกุฎเกล้า ขอขอบคุณคณาจารย์และเจ้าหน้าที่ของภาควิชาสรีรวิทยา ที่ให้ความร่วมมือเป็นอย่างดียิ่งในการรวบรวมข้อมูลเพื่อนำมาจัดทำรายงานฉบับนี้

(ลงนาม)

( ดุสิต สถาวร )

อาจารย์หัวหน้าภาควิชาสรีรวิทยา กองการศึกษา

วิทยาลัยแพทยศาสตร์พระมงกุฎเกล้า

**สารบัญ**

หน้า

**คำนำ** ๓

**สารบัญ** ๕

**ส่วนที่ ๑ โครงร่างองค์กร** ๗

1. ลักษณะองค์กร ๗

ก. สภาพแวดล้อมขององค์กร

ข. ความสัมพันธ์ระดับองค์กร

1. สภาวการณ์ขององค์กร ๑๒

ก. สภาพด้านการแข่งขัน

ข. บริบทเชิงกลยุทธ์

ค. ระบบการปรับปรุงผลการดำเนินการ

**ส่วนที่ ๒ ผลการดำเนินงานรายหมวด**

**หมวด ๑ การนำองค์การ** ๑๕

**หมวด ๓ ลูกค้า** ๒๑

**หมวด ๔ การวัด การวิเคราะห์ และการจัดการความรู้** ๒๗

**หมวด ๖ ระบบปฏิบัติการ** ๓๒

**ส่วนที่ ๓ ผลลัพธ์**

**หมวด ๗ ผลลัพธ์**

**ส่วนที่ ๔ ภาคผนวก**

* ตารางที่ ๑ ผลลัพธ์การดำเนินงานตามหมวด ๗
* ตารางที่ ๒ ผลลัพธ์ด้านการเรียนรู้ของผู้เรียน
* ตารางที่ ๓ ข้อมูลคณาจารย์และบุคลากร
* ตารางที่ ๔ ข้อมูลอาจารย์ภายในภาควิชา
* ตารางที่ ๕ แบบสรุปภาระงานอาจารย์
* ตารางที่ ๖ ข้อมูลการตีพิมพ์ผลงานวิจัยและบทความทางวิชาการ
* ตารางที่ ๗ ข้อมูลโครงการบริการวิชาการ
* ตารางที่ ๘ ข้อมูลบริการวิชาการ (อาจารย์พิเศษ วิทยากรภายนอก กรรมการองค์กรภายนอก)
* รายชื่อคณะกรรมการประกันคุณภาพการศึกษาของภาควิชา

**ส่วนที่ ๑**

**โครงร่างองค์กร**

**ภาควิชาสรีรวิทยา กองการศึกษา**

**วิทยาลัยแพทยศาสตร์พระมงกุฎเกล้า**

**๑. ลักษณะองค์กร**

1. **สภาพแวดล้อมขององค์กร**

ภาควิชาสรีรวิทยา (ภสว.) เป็นหน่วยขึ้นตรง (นขต.) ของกองการศึกษา วิทยาลัยแพทยศาสตร์พระมงกุฎเกล้า (กศ.วพม.) มีภารกิจหลัก ๔ ประการ สอดคล้องกับภารกิจของ วพม. ได้แก่ การจัดการเรียนการสอน การบริการทางวิชาการ การวิจัย และการทำนุบำรุงศิลปวัฒนธรรม

1. **หลักสูตรและบริการ**

ในปีการศึกษา ๒๕๕๙ ภสว.กศ.วพม. รับผิดชอบจัดการเรียนการสอนหมวดวิชาเฉพาะ กลุ่มวิชาพื้นฐานทางการแพทย์ของหลักสูตรแพทยศาสตรบัณฑิต สำหรับ นพท./นศพ.วพม. ชั้นปีที่ ๒ จำนวน ๔ รายวิชา และกลุ่มวิชาเลือก สำหรับ นพท./นศพ.วพม. ชั้นปีที่ ๓ จำนวน ๒ รายวิชา ตามรูปที่ P1-1 ทั้งนี้ภาควิชาฯ ให้น้ำหนักความสำคัญกับการจัดการเรียนการสอนหมวดวิชาเฉพาะ กลุ่มวิชาพื้นฐานทางการแพทย์

โครงการบริการวิชาการที่สำคัญในปีการศึกษา ๒๕๕๙ คือ โครงการจัดการอบรมระยะสั้นสรีรวิทยาและพยาธิสรีรวิทยา ครั้งที่ ๓๕ ซึ่ง วพม. เป็นเจ้าภาพร่วมกับสรีรวิทยาสมาคมแห่งประเทศไทย โดย วพม. มอบให้ภาควิชาสรีรวิทยา และภาควิชาเภสัชวิทยา กศ.วพม. เป็นผู้รับผิดชอบดำเนินการ ซึ่งจะจัดขึ้นในวันที่ ๓-๕ ก.ค. ๖๐ ณ ห้องประชุมดุสิตธานี อาคารเฉลิมพระเกียรติฯ โรงพยาบาลพระมงกุฎเกล้า นอกจากนี้คณาจารย์แต่ละท่านในภาควิชายังให้บริการทางวิชาการ ในรูปแบบต่าง ๆ ได้แก่ การเป็นกรรมการสอบวิทยานิพนธ์ กรรมการสมาคมวิชาชีพ/ราชวิทยาลัย อาจารย์พิเศษ วิทยากรภายในสถาบัน และวิทยากรนอกสถาบันทั้งในระดับประเทศและระดับนานาชาติ

สำหรับการวิจัยนั้นคณาจารย์แต่ละท่านมีหัวข้องานวิจัยที่อยู่ระหว่างการดำเนินการ ทางภาควิชาฯ ไม่ได้กำหนดหัวข้องานวิจัยเรื่องใดเรื่องหนึ่งเป็นเป้าประสงค์หลัก

รูปที่ P1-1 รหัสรายวิชา ชื่อรายวิชา และหน่วยกิต

|  |  |  |
| --- | --- | --- |
| **รหัสรายวิชา** | **ชื่อรายวิชา** | **หน่วยกิต** |
| วพมบก ๒๐๔ | ระบบหัวใจหลอดเลือดและระบบทางเดินหายใจ | ๔ |
| วพมบก ๒๐๗ | ระบบทางเดินปัสสาวะและระบบสืบพันธุ์ | ๔ |
| วพมบก ๒๑๐ | ระบบต่อมไร้ท่อ | ๒ |
| วพมบก ๒๐๘ | ประสาทวิทยาศาสตร์การแพทย์ ๑ | ๓ |
| วพมสว ๓๐๑ | สรีรวิทยาการออกกำลังกาย | ๒ |
| วพมสว ๓๐๒ | ดุลยภาพบำบัดเบื้องต้น | ๒ |

1. **วิสัยทัศน์ และพันธกิจ**

วิสัยทัศน์ พันธกิจ ค่านิยม และสมรรถนะหลักของภาควิชาสรีรวิทยา กศ.วพม. แสดงในรูปที่ P1-2

**รูปที่ P1-2** วิสัยทัศน์ พันธกิจ ค่านิยม และสมรรถนะหลัก

|  |
| --- |
| **วิสัยทัศน์:** เป็นภาควิชาที่มีการบริหารจัดการ การเรียนการสอน และการวิจัยที่ได้มาตรฐานสากล  **พันธกิจ:** จัดการเรียนการสอนวิชาสรีรวิทยา และวิชาเลือกที่เกี่ยวข้อง อย่างมีประสิทธิภาพและประสิทธิผลให้ได้มาตรฐานสากล ให้บริการทางวิชาการที่มีคุณภาพและมาตรฐาน รวมทั้งผลิตผลงานวิจัยระดับนานาชาติที่มีมาตรฐานสูง และทำนุบำรุงศิลปวัฒนธรรม ภูมิปัญญาไทย และแบบธรรมเนียมทหาร  **ค่านิยม:** ทำงานเป็นทีมอย่างมีคุณภาพ ยึดมั่นในระเบียบวินัย เสียสละเพื่อส่วนรวม มุ่งมั่นเพื่อความเป็นเลิศ ดำรงชีวิตตามหลักเศรษฐกิจพอเพียง  **สมรรถนะหลัก:** การจัดการเรียนการสอนโดยยึดผู้เรียนเป็นศูนย์กลาง |

1. **ลักษณะโดยรวมของบุคลากร**

ในปีการศึกษา ๒๕๕๙ ภสว.กศ.วพม. มีคณาจารย์ รวม ๗ นาย ประกอบด้วย อจ.หน.ภสว.กศ.วพม. ๑ นาย และ อจ.ภสว.กศ.วพม. รวม ๖ นาย (รูปที่ P1-3) นอกจากนี้ทางภาควิชาฯ ยังเรียนเชิญอาจารย์ประจำจากภาควิชาทางคลินิก จำนวน ๗ ท่าน มาเป็นอาจารย์พิเศษเพื่อสอนในกิจกรรมการเรียนรู้แบบ case discussion และ clinical correlation ของรายวิชาที่ ภสว.กศ.วพม. รับผิดชอบ (รูปที่ P1-4) บุคลากรฝ่ายสนับสนุน มี ๖ นาย ประกอบด้วย นายสิบสรีระ จำนวน ๒ นาย นายสิบธุรการ จำนวน ๒ นาย ลูกจ้างประจำ ๑ นาย และพนักงานราชการ ๑ นาย (รูปที่ P1-5)

**รูปที่ P1-3** ตำแหน่งคุณวุฒิ และความชำนาญของอาจารย์ ภสว.กศ.วพม.

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **ตำแหน่ง** | **คุณวุฒิ** | **ความชำนาญ** |
| ๑ | พ.อ. ผศ.ดุสิต สถาวร | อจ.หน.ภสว.กศ.วพม. | พบ.  วุฒิบัตรฯ | Pediatric Critical Care,  Performance Excellence,  Medical Ethics & Professionalism,  KM & Risk Management |
| ๒ | พ.อ.หญิง ผศ.ปนัดดา หัตถโชติ | รองหัวหน้าภาควิชาฯ | Ph.D. | Endocrine & Reproductive Physiology |
| ๓ | พ.อ.หญิง ผศ.พรรณเพ็ญ  นาประดิษฐ์ | ผู้ช่วยหัวหน้าภาควิชาฯ | วท.ม.  (สรีรวิทยา) | Exercise Physiology |
| ๔ | พ.อ. ผศ.กิจจา สุวรรณ | ผู้ช่วยหัวหน้าภาควิชาฯ | วท.ม.  (สรีรวิทยา) | Cardiovascular Physiology |
| ๕ | พ.อ.หญิง ผศ.อนุสรา  วัฒนจันทร์ | ผู้ช่วยหัวหน้าภาควิชาฯ | วท.ด. | Neurophysiology |
| ๖ | พ.ท.หญิง ผศ.ดังใจ สุวรรณกิตติ | อจ.ภสว.กศ.วพม. | MD. Ph.D. | Respiratory Physiology |
| ๗ | พ.ท.หญิง ผศ.จิตรวีณา มหาคีตะ | อจ.ภสว.กศ.วพม. | ปร.ด. | Liver/Renal Physiology |

**รูปที่ P1-4** รายชื่ออาจารย์พิเศษที่ร่วมสอนในรายวิชาที่ ภสว.กศ.วพม. รับผิดชอบ

|  |  |  |  |
| --- | --- | --- | --- |
| **ลำดับ** | **ชื่อ** | **สังกัด** | **รายวิชาที่สอน** |
| ๑ | พ.อ.ปรีชา เอื้อโรจนอังกูร | กองอายุรกรรม รพ.รร.๖ | Cardiovascular and Respiratory system |
| ๒ | พ.อ.ฐิติศักดิ์ กิจทวีสิน | กองอายุรกรรม รพ.รร.๖ | Genitourinary system |
| ๓ | พ.อ.รศ.สุธี พานิชกุล | กองสูตินรีเวชกรรม รพ.รร.๖ | Genitourinary system |
| ๔ | พ.อ.หญิง ผศ.ขวัญใจ ธนกิจจารุ | กองกุมารเวชกรรม รพ.รร.๖ | Endocrine system |
| ๕ | พ.อ.หญิง รศ.นวพร นำเบญจพล | ภาควิชากุมารเวชศาสตร์ กศ.วพม. | Endocrine system |
| ๖ | พ.ท.หญิง รศ.วิวรรณ ศันสนยุทธ | กองจักษุกรรม รพ.รร.๖ | Med Neuro Science I |
| ๗ | พ.อ.พีระ นาคละออ | กองอายุรกรรม รพ.รร.๖ | Med Neuroscience I |

**รูปที่ P1-5** ตำแหน่ง คุณวุฒิ และความชำนาญของบุคลากรสนับสนุน

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **ตำแหน่ง** | **คุณวุฒิ** | **ความชำนาญ** |
| ๑ | ร.ต.สายันต์ ไม้คำ | เสมียน ภสว. | - มัธยมศึกษาตอนต้น | * การใช้โปรแกรม Word * การพิมพ์งานธุรการด้านงบประมาณและส่งกำลังบำรุง |
| ๒ | จ.ส.อ.สมหมาย โยชนา | นายสิบสรีระ | - ประกาศนียบัตร รร.นายสิบทหารบก  - ปริญญาตรี | * การจัด/เตรียมห้องปฏิบัติการสรีรวิทยา * การใช้โปรแกรมคอมพิวเตอร์ต่าง ๆ |
| ๓ | จ.ส.อ.หญิง จุฑารัตน์ ไชยมิตร | เสมียน ภสว. | - ป.วิชาชีพชั้นสูง  - ปริญญาตรี | * การใช้โปรแกรม Word และการพิมพ์ * งานธุรการด้านการเรียนการสอน |
| ๔ | จ.ส.อ.หญิง เมธาพร อยู่สุข | นายสิบสรีระ | - ปริญญาตรี | * การจัด/เตรียมห้อง ปฏิบัติการสรีรวิทยา |
| ๕ | น.ส.รัชนี กระจ่างพจน์ | พนักงานบริการ | มัธยมศึกษา  ตอนปลาย | * การใช้โปรแกรมคอมพิวเตอร์และการพิมพ์ |
| ๖ | น.ส.รวมลักษณ์ เรืองวงษ์ | พนักงานบริการ | ป.วิชาชีพชั้นสูง | * การใช้โปรแกรมคอมพิวเตอร์และการพิมพ์ |

1. **สินทรัพย์**

สำนักงานภาควิชาสรีรวิทยาตั้งอยู่ที่ชั้น ๕ ของอาคารเจ้าฟ้าเพชรรัตน ประกอบด้วยที่บังคับการภาควิชา ห้องประชุม และห้องพักอาจารย์ มีอุปกรณ์สำนักงานประกอบด้วย เครื่องคอมพิวเตอร์ จำนวน ๕ ชุด เครื่องพิมพ์ จำนวน ๒ชุด เครื่องสแกนเอกสาร จำนวน ๑ ชุด โทรศัพท์ไร้สาย จำนวน ๑ เครื่อง อุปกรณ์ปล่อยสัญญาณ Wi-Fi ภายในภาควิชาฯ นอกจากนี้ยังมีชุดอุปกรณ์สำหรับบันทึกและวิเคราะห์ข้อมูลทางสรีรวิทยา (The PowerLab system) จำนวน ๑๐ ชุด ที่สามารถบันทึกข้อมูลทางสรีรวิทยาได้หลากหลายซึ่งใช้ในการจัดการเรียนการสอนในห้องปฏิบัติการ และมีห้องสมุดสำหรับคณาจารย์ของภาควิชา ซึ่งอนุญาตให้ นพท./นศพ.วพม. ยืมหนังสือได้

ภาควิชาสรีรวิทยาได้พัฒนาเว็บไซต์ของภาควิชา คือ www.physiopcm.com เพื่อให้ นพท./นศพ.วพม. สามารถเข้าถึงข้อมูลเกี่ยวกับหลักสูตร วัตถุประสงค์การเรียนรู้ สื่อการสอน การประเมินความก้าวหน้าของการเรียนรู้ (Pre-Test) ในรายวิชาต่าง ๆ ที่ ภสว.กศ.วพม. รับผิดชอบ รวมทั้งการตรวจสอบคะแนนสอบเป็นรายบุคคล ตลอดจนสามารถตอบแบบประเมินต่างๆ โดยใช้ username และ password สำหรับอาจารย์ที่ปรึกษาประจำกลุ่มและอาจารย์ประจำชั้นจะได้รับ username และ password เพื่อให้สามารถเข้ามาติดตามผลการสอบของผู้เรียนในกลุ่มที่ตนเองรับผิดชอบ นอกจากนี้ยังมี Facebook page ที่ [www.facebook.com/physio.pcm](http://www.facebook.com/physio.pcm) เพื่อเผยแพร่กิจกรรมของภาควิชาฯ และใช้ Line application ในการสื่อสารระหว่างกลุ่มอาจารย์ในภาควิชาอีกด้วย

1. **กฎระเบียบข้อบังคับ**

ภาควิชาสรีรวิทยาดำเนินการภายใต้สภาพแวดล้อมด้านกฎระเบียบข้อบังคับเกี่ยวกับการรับรองมาตรฐาน/ วิทยฐานะ การรับรองคุณสมบัติหรือการขึ้นทะเบียน และมาตรฐานการศึกษา ดังนี้

* + ระเบียบ ทบ. ว่าด้วย วพม. พ.ศ.๒๕๔๗ ลง ๙ เม.ย.๔๗
  + ระเบียบ ทบ. ว่าด้วยการรับนักศึกษาแพทย์ วพม. พ.ศ. ๒๕๔๙ ลง ๑๒ เม.ย.๔๙
  + ระเบียบ วพม. ว่าด้วย การรับนิสิตเตรียมแพทยศาสตร์ (ชั้นปีที่ ๑) เข้าเป็นนักเรียนแพทย์ทหาร และนักศึกษาแพทย์ วพม. พ.ศ. ๒๕๕๕ ลง ๕ เม.ย. ๕๕
  + ระเบียบ พบ.ว่าด้วยการศึกษาหลักสูตร แพทยศาสตรบัณฑิต วพม. (ฉบับที่ ๕) พ.ศ. ๒๕๕๓
  + ระเบียบ วพม. ว่าด้วย การวัดผล การประเมินผล และการทวนสอบมาตรฐานผลสัมฤทธิ์ทางการศึกษา พ.ศ. ๒๕๕๙
  + ประกาศ กศ วพม. ว่าด้วย ระเบียบการปฏิบัติในการขออุทธรณ์ผลการสอบ และ การขอตรวจผลคะแนนสอบ ของ นพท./นศพ. พ.ศ. ๒๕๕๙
  + ระเบียบ วพม. ว่าด้วย การศึกษาภาคฤดูร้อน พ.ศ. ๒๕๕๕
  + ระเบียบ วพม.ว่าด้วย การศึกษาภาคฤดูร้อน สำหรับ นพท./นศพ. ปีการศึกษา ๒๕๕๙
  + ประกาศ กศ.วพม.เรื่อง ขั้นตอนการปฏิบัติตามกรอบมาตรฐานคุณวุฒิระดับอุดมศึกษารายวิชา (มคอ. ๓-๗) พ.ศ. ๒๕๕๙
  + กฎระเบียบข้อบังคับของทางราชการ (งบประมาณ บัญชีและการเงิน การจัดซื้อ-จัดหา)
  + เกณฑ์มาตรฐานผู้ประกอบวิชาชีพเวชกรรมแพทยสภา พ.ศ. ๒๕๕๕
  + ระเบียบวิธีวิจัยของคณะอนุกรรมการพิจารณาโครงการวิจัยกรมแพทย์ทหารบก และงบวิจัยตามระเบียบของแหล่งทุนวิจัย
  + กฎระเบียบข้อบังคับด้านอาชีวอนามัยและความปลอดภัย ด้านสิ่งแวดล้อม และด้านการเงิน ได้แก่ การอบรมแผนป้องกันและระงับอัคคีภัย ข้อกำหนดการดูแลความสะอาดและการใช้ห้องปฏิบัติการ การทิ้งขยะมีพิษ และการเคลื่อนย้ายขยะ
  + พระราชบัญญัติสัตว์เพื่องานทางวิทยาศาสตร์ พ.ศ. ๒๕๕๘

**ข. ความสัมพันธ์ระดับองค์กร** (ระบุ Organization, Administrative, Activity charts)

**(๑) โครงสร้างองค์การ**

ภาควิชาสรีรวิทยา เป็น นขต. ของ กศ.วพม. มีอาจารย์หัวหน้าภาควิชาเป็นหัวหน้าหน่วย มีรองหัวหน้าภาควิชา ๑ นาย ผู้ช่วยหัวหน้าภาควิชาจำนวน ๓ นาย โดยมีการแบ่งมอบหน้าที่และความรับผิดชอบงานบริหารของภาควิชา ไว้อย่างชัดเจน ดังนี้

* รองหัวหน้าภาควิชา รับผิดชอบงานกำลังพล บริหารหลักสูตร และการเงิน
* ผู้ช่วยหัวหน้าภาควิชา (๑) รับผิดชอบงานส่งกำลังบำรุง และงานแผนพัฒนาหน่วย
* ผู้ช่วยหัวหน้าภาควิชา (๒) รับผิดชอบงานบริการวิชาการ และห้องปฏิบัติการ
* ผู้ช่วยหัวหน้าภาควิชา (๓) รับผิดชอบงานธุรการ ประกันคุณภาพการศึกษา งานวิจัย

ภาควิชาสรีรวิทยา ได้แต่งตั้งคณะกรรมการ ๕ ส เพื่อรับผิดชอบการจัดทำแผนการดำเนินกิจกรรม ๕ ส กำกับติดตามการดำเนินการตามแผน และรับการตรวจประเมินจากคณะกรรมการ ๕ ส ของ วพม.

ระบบการกำกับดูแลของภาควิชาสรีรวิทยา ประกอบด้วย

1. การประชุมคณาจารย์ประจำเดือน ซึ่งวาระการประชุมหลัก ได้แก่ ๑) เรื่องแจ้งของหัวหน้าภาควิขาฯ ๒) การกำกับติดตามการบริหารหลักสูตรรายวิชาที่รับผิดชอบ ๓) การพัฒนาหลักสูตร ๔) เรื่องอื่นๆ โดยมีการจัดทำบันทึกการประชุมทุกครั้ง
2. การจัดทำ มคอ. ๓ และ มคอ. ๕ รวมทั้งแผนการสอนรายชั่วโมง
3. การจัดทำรายงานภาระงานประจำปีของอาจารย์
4. การจัดทำรายงานการประเมินตนเองตามแนวทางพัฒนาสู่ความเป็นเลิศ (SAR) ของภาควิชา
5. การตรวจประเมินคุณภาพภายในประจำปี ซึ่งเป็นส่วนหนึ่งของระบบและกลไกการประกันคุณภาพการศึกษาของ วพม.
6. การรายงานผลการดำเนินการของโครงการฯ ที่ภาควิชาได้รับการจัดสรรงบประมาณ

นอกจากนี้ภาควิชายังจัดกิจกรรมสนทนาวิชาการประจำเดือน เพื่อใช้เป็นเวทีสำหรับการแลกเปลี่ยนเรียนรู้และการพัฒนาหน่วย โดยผู้เข้าประชุมหลัก คือ คณาจารย์ภายในภาควิชา มีการทบทวนรายงานทางการเงินของภาควิชาเป็นประจำทุกเดือนในการประชุมประจำเดือน

**(๒) ผู้เรียน ลูกค้าอื่น และผู้มีส่วนได้ส่วนเสีย**

ความต้องการและความคาดหวังของผู้เรียน ลูกค้าอื่น และผู้มีส่วนได้ส่วนเสียของ ภสว.กศ.วพม. แสดงในตาราง

**รูปที่ P1-6** ความต้องการและความคาดหวังของผู้เรียน ลูกค้าอื่น และผู้มีส่วนได้ส่วนเสีย

|  |  |
| --- | --- |
| **ผู้เรียน/**  **ผู้มีส่วนได้ส่วนเสีย** | **ความต้องการและความคาดหวัง** |
| นพท./นศพ.วพม. ชั้นปีที่ ๒ | * ได้รับการพัฒนาความรู้/ทักษะตาม learning outcome ที่กำหนดไว้ในหลักสูตร มีการเรียนการสอนตามตารางสอน * เชื่อมโยงเนื้อหาที่เรียนรู้กับการใช้ประโยชน์ทางคลินิก * มีสิ่งอำนวยความสะดวกและสิ่งสนับสนุนการเรียนรู้ที่พอเพียง มีคุณภาพ * มีระบบให้คำปรึกษาและช่วยเหลือผู้เรียนที่มีปัญหาในการเรียนรู้ * มีช่องทางรับเรื่องร้องเรียน และข้อเสนอแนะจากผู้เรียน |
| นพท./นศพ.วพม. ชั้นปีที่ ๓  (วิชาเลือก วพมสว ๓๐๑ และ วพมสว ๓๐๒) |
| นรพ.วพบ. ชั้นปีที่ ๑ |
| นศ.มรฏ.สวนสุนันทา |
| กองการศึกษา | * นำกระบวนทัศน์การเรียนรู้ (Learning paradigm) และกระบวนทัศน์การประเมินเพื่อพัฒนาผลการเรียนรู้ (Assessment for learning) ไปสู่การปฏิบัติอย่างเป็นรูปธรรม * ส่งเสริมให้ผู้เรียนเป็นเจ้าของกิจกรรมการเรียนรู้ (active student participation) * มีการพัฒนาความรู้/ทักษะตาม learning outcome ที่กำหนดไว้ใน มคอ. ๓ * มีการประเมินผลการเรียนรู้ตาม learning outcome ที่กำหนด ทั้ง formative และ summative evaluation โดยนำผลการประเมินความก้าวหน้ามาพัฒนาผู้เรียน * มีการพัฒนารูปแบบการจัดการเรียนการสอน/ ประเมินผล โดยเฉพาะรูปแบบการเรียนรู้ที่ผู้เรียนสามารถเข้าถึงได้ตลอดเวลาผ่านเทคโนโลยีสารสนเทศ (e-learning) |
| หน่วยแพทยศาสตรศึกษา | * จัดทำและส่งรายละเอียดหลักสูตรรายวิชา (มคอ. ๓) และรายงานผลการดำเนินการรายวิชา (มคอ. ๕) ตามกำหนด |
| ลูกค้าบริการวิชาการ | * องค์ความรู้ด้านวิทยาศาสตร์ที่ถูกต้องตามหลักวิชาการและทันสมัย |
| สำนักงานพัฒนางานวิจัย | * ส่งโครงร่างการวิจัย รายงานความก้าวหน้า และสรุปผลการวิจัยตามกำหนด |
| อาจารย์ภาควิชาอื่นๆ  ในชั้นปรีคลินิก | * การประสานงานที่ดีอย่างต่อเนื่อง |
| ผู้ปกครอง | * มีการสื่อสารเพื่อแจ้งให้ทราบกรณีบุตร/ธิดา มีปัญหาในการเรียนรู้ * มีระบบช่วยเหลือผู้เรียนที่มีปัญหาในการเรียนรู้ |
| แผนกห้องปฏิบัติการ  และวิจัย | * มีการประสานงานที่ดี |
| ศูนย์สารสนเทศ | * มีการประสานงานที่ดี |

**๒. สภาวการณ์ขององค์กร**

**ก. สภาพด้านการแข่งขัน**

**๑) ลำดับในการแข่งขัน**

ในปีการศึกษา ๒๕๕๙ ภาควิชาสรีรวิทยา รับผิดชอบจัดการเรียนการสอน นพท./นศพ.วพม. ชั้นปีที่ ๒ จำนวน ๔ รายวิชา รวม ๑๓ หน่วยกิต จากทั้งหมด ๓๙ หน่วยกิต นับเป็นภาควิชาที่มีจำนวนหน่วยกิตมากที่สุดในชั้นปีที่ ๒ (ภกว.กศ.วพม. รับผิดชอบ ๓ รายวิชา รวม ๙ หน่วยกิต ภชค. รับผิดชอบ ๓ รายวิชา รวม ๑๐ หน่วยกิต

**๒) การเปลี่ยนแปลงความสามารถในการแข่งขัน**

การเปลี่ยนแปลงที่สำคัญซึ่งมีผลกระทบต่อสถานการณ์แข่งขันของภาควิชา รวมถึงการเปลี่ยนแปลงที่สร้างโอกาสสำหรับการสร้างนวัตกรรมและความร่วมมือ มีดังนี้

(๑) การปรับเปลี่ยนไปใช้หลักสูตรแพทยศาสตรบัณฑิต พ.ศ. ๒๕๕๘ ในปีการศึกษา ๒๕๕๙

เนื่องจากในปีการศึกษา ๒๕๕๙ เป็นปีแรกที่เริ่มใช้หลักสูตรฯ ฉบับปรับปรุง พ.ศ. ๒๕๕๘ สำหรับ นพท./นศพ.วพม. ชั้นปีที่ ๒ ซึ่งหลักสูตรนี้เน้นบูรณาการเนื้อหาวิชาทางกายวิภาคศาสตร์ ชีวเคมี และสรีรวิทยา หรือบูรณาการในแนวระนาบ (horizontal integration) และการบูรณาการกับเนื้อหาวิชาทางคลินิก หรือบูรณาการในแนวดิ่ง (vertical integration) โดยจัดการสอนตามระบบการทำงานของร่างกาย (system-based) โดยแต่ละรายวิชาจะมีคณะกรรมการรายวิชากำกับดูแลรับผิดชอบ ประกอบด้วยคณาจารย์จากทุกภาควิชาที่จัดการเรียนการสอนในชั้นปีที่ ๒ และคณาจารย์จากภาควิชาทางคลินิก

ในปีการศึกษานี้ภาควิชาสรีรวิทยาได้รับมอบหมายจากคณะกรรมการบริหารแพทยศาสตรศึกษาให้จัดการเรียนการสอน รวม ๖ รายวิชา (๑๗ หน่วยกิต) แบ่งเป็น ๔ รายวิชา ในชั้นปีที่ ๒ และ ๒ รายวิชา (วิชาเลือก) ในชั้นปีที่ ๓ ส่งผลให้ภาควิชามีภาระงานเพิ่มขึ้นในการเตรียมจัดทำรายละเอียดของหลักสูตรรายวิชา (มคอ. ๓) และรายงานผลการดำเนินการรายวิชา (มคอ. ๕) ตามกำหนด รวมทั้งจัดตารางสอน และจัดทำคู่มืออาจารย์ คู่มือผู้เรียน และคู่มือแผนการสอน

(๒) การปรับปรุงแนวทางการประเมินคุณภาพการศึกษาภายในโดยใช้เกณฑ์ EdPEx

เนื่องจากในปีการศึกษา ๒๕๕๙ เป็นระยะที่ ๒ ของการพัฒนาระบบประกันคุณภาพการศึกษา ซึ่งทางคณะกรรมการประกันคุณภาพการศึกษา วพม. กำหนดให้ปรับปรุงรูปแบบของการประเมินตนเองตามเกณฑ์ EdPEx โดยเพิ่มเติมเกณฑ์ในหมวด ๑ การนำองค์การ และหมวด ๔ การวัด วิเคราะห์ และการจัดการความรู้ รวมทั้งผลลัพธ์ที่เกี่ยวข้องในหมวด ๗ ดังนั้นทางภาควิชาจึงต้องปรับตัวและเรียนรู้รายละเอียดของเกณฑ์ดังกล่าว เพื่อจัดทำรายงานการประเมินตนเองรวมทั้งรวบรวมผลลัพธ์ที่เกี่ยวข้อง

(๓) การเตรียมความพร้อมรับการตรวจประเมินคุณภาพการศึกษาระดับสถาบันตามเกณฑ์ EdPEx

เนื่องจากในปีการศึกษา ๒๕๕๙ เป็นปีที่ วพม. รับการตรวจประเมินสถาบันผลิตแพทย์ตามเกณฑ์ EdPEx ทำให้ภาควิชาต้องมีการปรับตัวเพื่อเรียนรู้รายละเอียดของเกณฑ์ EdPEx ในส่วนที่เกี่ยวข้องกับพันธกิจของภาควิชา เพื่อเตรียมให้ข้อมูลแก่ผู้ตรวจประเมินได้อย่างถูกต้อง

(๔) นโยบายของ กศ.วพม. ที่ต้องการให้ทุกภาควิชาพัฒนารูปแบบการจัดการเรียนการสอนและการประเมินผลตามผลการเรียนรู้ที่กำหนดไว้ในหลักสูตร รวมทั้งกระบวนทัศน์ใหม่ทางแพทยศาสตรศึกษา

คณะกรรมการรายวิชาทั้ง ๔ รายวิชา ที่ ภสว.กศ.วพม. รับผิดชอบจัดการเรียนการสอนได้พยายามนำนโยบายของ กศ.วพม. ไปสู่การปฏิบัติอย่างเป็นรูปธรรม โดยออกแบบการจัดการเรียนการสอนและการประเมินผลให้ครอบคลุมผลการเรียนรู้ทั้ง ๖ ด้าน จัดกิจกรรมการเรียนรู้ที่ครูเป็นผู้กำหนดวัตถุประสงค์และผู้เรียนเป็นผู้รับผิดชอบในการค้นคว้าหาข้อมูลเพื่อนำมาเสนอให้เพื่อนฟังและตอบคำถามเพิ่มเติมในห้องเรียน มีการประเมินความก้าวหน้าของผู้เรียนเป็นรายบุคคล รายกลุ่ม และทั้งชั้นเรียน และนำมาพัฒนาผลการเรียนรู้ของผู้เรียน มีความพยายามในการพัฒนารูปแบบการจัดการเรียนการสอนที่ผู้เรียนสามารถเข้าถึงได้ตลอดเวลาในรูปแบบ e-learning

**๓) ข้อมูลเชิงเปรียบเทียบ**

เนื่องจากแผนกประเมินผลฯ มีการสำรวจความคิดเห็นของผู้เรียนทุกชั้นปี ดังนั้นแหล่งข้อมูลเชิงเปรียบเทียบประสิทธิผลและประสิทธิภาพของการจัดการเรียนการสอนระหว่างภาควิชาในชั้นปีที่ ๒ จึงมาจากแผนกประเมินผลฯ เป็นหลัก ปัจจุบันภาควิชาไม่มีการเปรียบเทียบข้อมูลเชิงแข่งขันกับสถาบันอื่นๆ อย่างไรก็ตาม เนื่องจากภาควิชาจัดทำโครงการส่ง นพท./นศพ.วพม. ร่วมการแข่งขันการตอบปัญหาทางสรีรวิทยานานาชาติ (IMSPQ) ดังนั้นจึงมีข้อมูลเชิงแข่งขันในระดับนานาชาติจากการแข่งขันการตอบปัญหาทางสรีรวิทยานานาชาติดังกล่าว

**ข. บริบทเชิงกลยุทธ์**

บริบทเชิงกลยุทธ์ของภาควิชาสรีรวิทยาแสดงในรูปที่ P2-1

**รูปที่ 2-1** บริบทเชิงกลยุทธ์ของ ภสว.กศ.วพม.

|  |  |
| --- | --- |
| **ความท้าทายเชิงกลยุทธ์** | **ความได้เปรียบเชิงกลยุทธ์** |
| ๑. ส่งเสริมอาจารย์ในภาควิชาให้เจริญก้าวหน้าตามแนวทางการรับราชการเพื่อให้มีขวัญและกำลังใจในการปฏิบัติงาน | ๑. ความมุ่งมั่นและทุ่มเทของคณาจารย์ให้กับการเรียนการสอน ดูแลเอาใจใส่ผู้เรียนอย่างใกล้ชิด |
| ๒. การพัฒนาสื่อการเรียนรู้ผ่านระบบเทคโนโลยีสารสนเทศ เพื่อใช้ประโยชน์ IT Infrastructure ที่จะได้รับการพัฒนาในอนาคต | ๒. การบริหารจัดการหลักสูตรและการประกันคุณภาพการศึกษาที่เข้มแข็งและมีประสิทธิภาพ (มีการทบทวนผลการจัดการศึกษาเปรียบเทียบกับแผน การกลั่นกรองข้อสอบ การวิเคราะห์ข้อสอบ การทวนสอบผลการสอบย่อย) |
| ๓. พัฒนาศักยภาพการทำงานวิจัยในรูปแบบสหสาขา | ๓. มีวัฒนธรรมการทำงานที่มุ่งเน้นผลลัพธ์และส่งมอบคุณค่าให้แก่ผู้เรียนโดยนำข้อมูลป้อนกลับของผู้เรียนมาเป็นปัจจัยนำเข้าเพื่อพัฒนาการเรียนการสอนอย่างต่อเนื่อง |
| ๔. การผลิตผลงานตำรา/หนังสือ รวมทั้งสื่อการสอนในรูปแบบต่างๆ ที่หลากหลาย เพื่อสนับสนุนการเรียนรู้ของ นพท./ นศพ.วพม. | ๔. มีระบบอาจารย์ที่ปรึกษาที่ทุ่มเทเพื่อช่วยเหลือ นพท./นศพ.วพม. ที่ประสบปัญหาในการเรียนรู้ |
| **โอกาสเชิงกลยุทธ์** | |
| ๑. ทิศทางการพัฒนาระบบการตรวจประเมินคุณภาพการศึกษาทั้งในระดับหลักสูตรและระดับสถาบันที่มุ่งเน้นทั้งกระบวนการจัดการศึกษาและผลลัพธ์ทางการศึกษาตามมาตรฐานสากล | |
| ๒. ความก้าวหน้าของเทคโนโลยีสารสนเทศที่เป็นไปอย่างก้าวกระโดดช่วยให้สามารถจัดการเรียนการสอนในรูปแบบที่ไม่สามารถทำได้ในอดีต | |

**ค. ระบบปรับปรุงผลการดำเนินการ**

 ระบบปรับปรุงผลการดำเนินการของภาควิชาสรีรวิทยาใช้แนวคิดเดียวกับ วพม. คือ PCMS system ซึ่งเป็นไปตามกรอบแนวคิดของวงจรคุณภาพ Plan-Do-Check-Act (PDCA) ได้แก่ ๑) กำหนดเป้าหมาย ตัวชี้วัด และออกแบบกระบวนการที่จะทำให้บรรลุเป้าหมาย (Plan) ๒) นำกระบวนการที่ออกแบบไปปฏิบัติ (Carry out) ๓) วัด วิเคราะห์ และทบทวนเพื่อเรียนรู้ (Measure & learn) และ ๔) ธำรงรักษาและพัฒนาอย่างต่อเนื่อง (Sustain) แสดงในแผนภูมิตามรูป P2-2

**รูปที่ P2-2** ระบบปรับปรุงผลการดำเนินการ PCMS system

**ส่วนที่ ๒**

**หมวด ๑ การนำองค์การ**

**๑.๑ การนำองค์การโดยผู้นำระดับสูง (ของภาควิชา)**

ผู้นำระดับสูง (SL) ของ ภสว.กศ.วพม. (ประกอบด้วย อจ.หน.ภาควิชา รองหัวหน้าภาควิชา และผู้ช่วยหัวหน้าภาควิชา) พัฒนาระบบการนำองค์กรโดยออกแบบและจัดการระบบงานสำคัญของภาควิชา โดยใช้แนวคิดพื้นฐานของการปรับปรุงผลการดำเนินการของ วพม. คือ PCMS system (รูปที่ P2-2)

ระบบการนำองค์กร (LS) จะเน้นการใช้ระบบการสื่อสารที่มีประสิทธิภาพ รวมทั้งนำเสียงของผู้เรียนและผู้มีส่วนได้ส่วนเสียเป็นข้อมูลนำเข้า เพื่อทำความเข้าใจกับความต้องการและความคาดหวังของผู้ที่เกี่ยวข้องทั้งหมด

**ก. วิสัยทัศน์ ค่านิยม และพันธกิจ**

SL กำหนดวิสัยทัศน์ พันธกิจ และค่านิยม ผ่านระบบวางแผนกลยุทธ์ของ ภสว.กศ.วพม. ซึ่งสอดคล้องกับวิสัยทัศน์ของ วพม. สำหรับพันธกิจสอดคล้องกับภารกิจที่กำหนดไว้ในอัตราการจัดเฉพาะกิจ (อฉก.)

SL แสดงออกถึงความมุ่งมั่นต่อการประพฤติปฏิบัติตามกฎหมายและการประพฤติปฏิบัติอย่างมีจริยธรรม ดังนี้ ๑) ถ่ายทอดนโยบายการกำกับดูแลองค์การที่ดีของ วพม. ประจำปีงบประมาณ ๒๕๖๐ เพื่อให้บุคลากรทุกคนปฏิบัติตนตามนโยบายฉบับนี้อย่างเคร่งครัด และขอให้อาจารย์/เจ้าหน้าที่ทุกคนลงนามรับทราบและยืนยันว่าเข้าใจนโยบายการกำกับดูแลองค์การที่ดี รวมทั้งจรรยาบรรณอาจารย์ ๒) กำกับดูแลการปฏิบัติตนของอาจารย์ในภาควิชาให้สอดคล้องกับจรรยาบรรณคณาจารย์ และจริยธรรมแห่งวิชาชีพแพทย์ ๓) ให้ความสำคัญกับการประเมินคุณภาพภายในซึ่งเป็นส่วนหนึ่งของระบบประกันคุณภาพการศึกษาของ วพม. โดยจัดทำรายงานการประเมินตนเองประจำปีการศึกษา ๒๕๕๙ พร้อมทั้งรวบรวมผลลัพธ์ที่เกี่ยวข้อง ๔) ให้ความสำคัญกับการตรวจประเมินคุณภาพการศึกษาโดยหน่วยงานจากภายนอก (ยศ.ทบ. สปท. กสพท และ สมศ.) โดยเตรียมพร้อมอาจารย์และเจ้าหน้าที่เพื่อให้ข้อมูลแก่ผู้ตรวจประเมินฯ ๕) ให้ความร่วมมือโดยส่งรายชื่ออาจารย์และเจ้าหน้าที่เข้าฟังการบรรยายพิเศษเพื่อส่งเสริมการประพฤติปฏิบัติตามกฎหมายและการประพฤติปฏิบัติอย่างมีจริยธรรม เมื่อ วพม. เชิญวิทยากรจากภายนอกมาบรรยาย ๖) เสนอชื่อบุคลากรและอาจารย์ที่มีคุณสมบัติเหมาะสมเพื่อเข้ารับการพิจารณารางวัลบุคลากร/อาจารย์ดีเด่นของ วพม. ๗) ปฏิบัติตามระเบียบ วพม. เรื่อง การขออุทธรณ์ผลสอบ เมื่อมีผู้เรียนมายื่นคำร้องฯ

SL ทำให้ภาควิชาประสบความสำเร็จอย่างยั่งยืน โดย ๑) สร้างสภาพแวดล้อมเพื่อให้เกิดการบรรลุพันธกิจ โดยทำงานประสานสอดคล้องกันเพื่อให้บรรลุพันธกิจผ่านระบบการสื่อสาร (CS) ๒) มุ่งเน้นการเป็นผู้นำในด้านผลการดำเนินการโดยกำหนดตัวชี้วัดของภาควิชาและวงรอบของการทบทวนตัววัดผลการดำเนินการ ๓) ส่งเสริมการเรียนรู้ระดับภาควิชาและระดับบุคคล โดยกำหนดเป็นนโยบายให้ถือว่าการเรียนรู้เป็นส่วนหนึ่งของงานประจำ จัดการสนทนาวิชาการ เพื่อส่งเสริมการแลกเปลี่ยนเรียนรู้ และนำแนวปฏิบัติที่ดีที่ได้รับการชื่นชมในการตรวจประเมินคุณภาพภายในไปนำเสนอในงานมหกรรมคุณภาพประจำปีของ วพม. เพื่อแลกเปลี่ยนเรียนรู้กับผู้เข้าประชุม รวมทั้งสร้างวัฒนธรรมการทำงานที่ทำให้ผู้เรียนได้รับประสบการณ์ที่ดีอย่างสม่ำเสมอ เพื่อส่งเสริมให้ผู้เรียนผูกพันกับภาควิชา โดยเน้นการปฏิบัติามค่านิยมของ วพม. คือ “สามัคคี มีวินัย ใส่ใจผู้เรียน ผลงานเป็นเลิศ” และคำขวัญที่ว่า “วิชายอด วินัยเยี่ยม เปี่ยมคุณธรรม” ๔) สร้างสภาพแวดล้อมเพื่อให้เกิดการสร้างนวัตกรรมผ่านระบบการจัดการความรู้และระบบการจัดการกระบวนการ โดยสนับสนุนให้บุคลากรใช้ความคิดสร้างสรรค์ในการปรับปรุงวิธีการจัดการเรียนการสอนและการประเมินผล รวมทั้งสร้างนวัตกรรมที่เกี่ยวกับการจัดการเรียนการสอน และส่งผลงานเข้าประกวดนวัตกรรมและสิ่งประดิษฐ์เป็นประจำทุกปี ๕) มีส่วนร่วมในการวางแผนสืบทอดตำแหน่งและพัฒนาผู้นำในอนาคตขององค์กร โดยมอบหมายงานที่ท้าทายให้แก่อาจารย์/เจ้าหน้าที่ซึ่งมีคุณสมบัติเหมาะสม ให้ทำหน้าที่ในคณะกรรมการและคณะอนุกรรมการชุดต่าง ๆ เพื่อให้มีประสบการณ์และมีส่วนร่วมกำหนดและนำแผนงานต่าง ๆ ไปปฏิบัติ เช่น คณะกรรมการจัดประชุมสัมมนา เรื่อง การพัฒนาหลักสูตรสำหรับ นพท./นศพ.วพม. ชั้นปีที่ ๒ และคณะกรรมการจัดการอบรมวิชาการสรีรวิทยาและพยาธิสรีรวิทยา ครั้งที่ ๓๕ ซึ่ง ภาควิชาสรีรวิทยา เป็นผู้รับผิดชอบดำเนินการหลัก เป็นต้น รวมทั้งส่งเสริมให้ผู้ที่มีศักยภาพไปอบรมหลักสูตรต่าง ๆ เช่น หลักสูตรพัฒนาผู้ตรวจประเมินของ สปท. หลักสูตร ป.โท ทางแพทยศาสตรศึกษา เป็นต้น

**ข. การสื่อสารและผลการดำเนินการขององค์การ**

SL สื่อสาร/สร้างความผูกพันกับเจ้าหน้าที่และผู้เรียนผ่านระบบสื่อสารโดยใช้ช่องทางสื่อสารที่หลากหลายทั้งการสื่อสารสองทางและสื่อสังคมออนไลน์ และสื่อสารการตัดสินใจที่สำคัญโดย SL แบบตรงไปตรงมา โดยการตัดสินใจจะสอดคล้องกับ Vi & Val ของ วพม.

SL ประเมินประสิทธิผลของระบบการสื่อสารโดยกำกับติดตามผลการปฏิบัติตามนโยบายสำคัญ รวมทั้งทบทวนตัวชี้วัดการนำองค์กร เช่น ในปีการศึกษา ๒๕๕๙ ซึ่งเป็นปีแรกที่ภาควิชารับผิดชอบจัดการเรียนการสอนทั้งหมด ๔ รายวิชาตามหลักสูตร พ.บ. ของ วพม. ฉบับปรับปรุง พ.ศ. ๒๕๕๘ ภาควิชาได้บริหารจัดการเพื่อให้การจัดการเรียนการสอนเป็นไปอย่างมีประสิทธิผลและประสิทธิภาพ มีการนำแนวคิด Assessment for learning และ Learning paradigm มาสู่การปฏิบัติอย่างจริงจัง เป็นต้น

ตัวอย่างการปรับปรุงเพื่อเพิ่มช่องทางการสื่อสารในปีการศึกษา ๒๕๕๙ ได้แก่ ๑) พัฒนา website ของภาควิชา และ website ของการอบรมวิชาการสรีรวิทยาและพยาธิสรีรวิทยา ครั้งที่ ๓๕ ๒) พัฒนาช่องทางการติดต่อสื่อสารของคณะกรรมการจัดการอบรมวิชาการสรีรวิทยาและพยาธิสรีรวิทยา ครั้งที่ ๓๕ ผ่านทางสื่อสังคม online โดยเฉพาะ Line application ๓) จัดประชุมคณะกรรมการและคณะอนุกรรมการจัดการอบรมวิชาการสรีรวิทยาและพยาธิสรีรวิทยา ครั้งที่ ๓๕ ทุกเดือน ๔) พบปะพูดคุยกับ นพท./นศพ. ชั้นปีที่ ๒ ที่มีผลคะแนนสอบอยู่ใน ๑๐อันดับแรก เพื่อถอดความรู้เกี่ยวกับวิธีการเรียนรู้และเตรียมความพร้อมสำหรับการสอบ เพื่อนำไปแลกเปลี่ยนกับกลุ่มผู้เรียนที่มีผลคะแนนอยู่ใน ๑๐ อันดับสุดท้าย เป็นต้น

SL แสดงบทบาทเชิงรุกในการจูงใจบุคลากรเพื่อเสริมสร้างให้มีผลการดำเนินการที่ดี และให้ความสำคัญกับผู้เรียนและผลการดำเนินการขององค์กร โดย ๑) แจ้งให้บุคลากรทราบถึงสิ่งที่ SL ต้องการและคาดหวัง ๒) กำหนดเงื่อนไขในการพิจารณาเสนอชื่ออาจารย์และเจ้าหน้าที่สำหรับการพิจารณาเลื่อนขั้นเงินเดือนสองขั้น ๓) มีส่วนร่วมในการเสนอชื่ออาจารย์และเจ้าหน้าที่เพื่อรับรางวัลอาจารย์/เจ้าหน้าที่ดีเด่น หรือมีจริยธรรมดีเด่น ๔) เสนอโครงการพัฒนาการจัดการเรียนการสอน/ พัฒนาหน่วยตามแผนยุทธศาสตร์ วพม. เพื่อขอรับการสนับสนุนงบประมาณจาก วพม. ๕) เสริมสร้างความผูกพันโดยใช้เป้าหมายร่วม (shared goals) คือ วิสัยทัศน์และพันธกิจ เพื่อให้บุคลากรภาคภูมิใจที่เป็นส่วนหนึ่งของหน่วยงาน ๖) ช่วยแก้ไขปัญหา/ อุปสรรคในการทำงาน

SL ทำให้เกิดการปฏิบัติอย่างจริงจังเพื่อให้บรรลุวัตถุประสงค์ของหน่วยงาน มีการสร้างนวัตกรรมและบรรลุ Vi ของหน่วยโดยใช้ ๑) ระบบการนำองค์กรที่เชื่อมโยงการออกแบบและจัดการระบบงานสำคัญของหน่วยเข้าด้วยกัน ๒) นำเกณฑ์คุณภาพการศึกษาเพื่อการดำเนินการที่เป็นเลิศ (EdPEx) มาสู่การปฏิบัติ ๓) การประชุมภาควิชาประจำเดือน เพื่อกำกับติดตามการดำเนินงานตามแผนงาน ๔) เชื่อมโยงการพิจารณาความดีความชอบสำหรับอาจารย์และเจ้าหน้าที่กับผลการดำเนินงานของหน่วย

**๑.๒ การกำกับดูแลและความรับผิดชอบต่อสังคม**

1. **การกำกับดูแลองค์การ**

อจ.หน.ภสว.กศ.วพม. แสดงถึงภาระรับผิดชอบในการกระทำของคณะผู้บริหาร โดย ๑) สื่อสารให้บุคลากรทุกคนรับทราบและเข้าใจเกี่ยวกับนโยบายการกำกับดูแลองค์กรที่ดี (OG) พร้อมมาตรการส่งเสริมและผลักดันการปฏิบัติตามนโยบายดังกล่าวอย่างเคร่งครัด ๒) แต่งตั้งคณะกรรมการประกันคุณภาพการศึกษาของภาควิชาฯ เพื่อทำหน้าที่กำกับติดตามการดำเนินการตามพันธกิจ โดยเฉพาะการจัดการศึกษาในรายวิชาที่ภาควิชาได้มอบหมายให้รับผิดชอบ ๓) แบ่งมอบหน้าที่ความรับผิดชอบอย่างชัดเจนให้แก่ รอง อจ.หน.ภาควิชา และ ผช.อจ.หัวหน้าภาควิชา ๔) จัดประชุมคณาจารย์ภาควิชา เป็นประจำทุกเดือน เพื่อถ่ายทอดนโยบายจากหน่วยเหนือ กำกับติดตามผลการดำเนินงานตามทิศทางนโยบายของผู้บริหาร การดำเนินการตามพันธกิจของภาควิชา และโครงการของภาควิชาที่อยู่ในแผนปฏิบัติราชการประจำปีของ วพม. ๕) จัดประชุมเจ้าหน้าที่ของภาควิชา เพื่อสื่อสารทิศทางนโยบายของ วพม. รวมทั้งให้ข้อมูลป้อนกลับเกี่ยวกับผลการปฏิบัติงานให้เจ้าหน้าที่ทราบ ๖) กำหนดและทบทวนตัววัดผลการดำเนินการของภาควิชาซึ่งสะท้อนประเมินประสิทธิผลของการนำองค์กรของคณะผู้บริหารภาควิชา (รูปที่ ๑.๒.๑)

ภาควิชาสรีรวิทยา ให้ความสำคัญอย่างยิ่งกับ ๑) การประเมินคุณภาพการศึกษาภายในประจำปี ซึ่งเป็นส่วนหนึ่งของระบบประกันคุณภาพการศึกษาของ วพม. โดยจัดทำรายงานการประเมินตนเองประจำปีการศึกษา ๒๕๕๙ ตามคู่มือและแนวทางของคณะกรรมการประกันคุณภาพการศึกษา วพม. และ ๒) การประเมินคุณภาพการศึกษาจากหน่วยงานภายนอก ได้แก่ ยศ.ทบ. สปท. กสพท และ สมศ. โดยเตรียมข้อมูลสนับสนุนการตรวจเยี่ยมและให้ข้อมูลเพิ่มเติมเมื่อได้รับการร้องขอ

ภสว.กศ.วพม. ปกป้องผลประโยชน์ของผู้มีส่วนได้ส่วนเสียโดยออกแบบระบบงานให้ตอบสนองความต้องการและความคาดหวังของผู้มีส่วนได้ส่วนเสีย รวมทั้งมีแนวปฏิบัติเรื่องการวางแผนสืบทอดตำแหน่งผู้นำระดับสูงโดยมอบหมายงานที่ท้าทายให้กับ รอง อจ.หน.ภาควิชา และ ผช.อจ.หน.ภาควิชา รวมทั้งเปิดโอกาสให้อาจารย์ภายในภาควิชาไปเป็นคณะอนุกรรมการ/คณะทำงานชุดต่าง ๆ ของ วพม. เพื่อให้เรียนรู้หน้าที่และขอบเขตความรับผิดชอบ และประเมินประสิทธิผลของการปฏิบัติงาน

ผอ.กศ.วพม. ประเมินผลการดำเนินงานของ อจ.หน.ภาควิชา ปีละ ๒ ครั้ง (ทุก ๖ เดือน) ตามระบบราชการ ซึ่งพิจารณาจาก ก) การตอบสนองนโยบายของหน่วยเหนือและผู้บังคับบัญชา ข) ผลการดำเนินการจัดการศึกษาของรายวิชาที่ภาควิชารับผิดชอบ ค) ผลงานตามพันธกิจของภาควิชา และ ง) ผลการดำเนินการของโครงการตามแผนปฏิบัติราชการประจำปีของ วพม.

อจ.หน.ภาควิชา ประเมินผลการดำเนินงานของ รอง อจ.หน.ภาควิชา และ ผช.อจ.หน.ภาควิชา จากผลการดำเนินการตามพันธกิจของภาควิชาที่แต่ละท่านรับผิดชอบ รวมทั้งผลผลิตและผลลัพธ์ของโครงการต่าง ๆ ตามแผนปฏิบัติราชการประจำปีของ วพม. ที่ได้รับอนุมัติให้ดำเนินการ

**รูปที่ ๑.๒.๑** การประเมินประสิทธิผลการนำองค์กรของคณะผู้บริหารภาควิชาสรีรวิทยา

|  |  |  |  |
| --- | --- | --- | --- |
| ประเด็นที่ประเมินผล | ชื่อตัวชี้วัด | ความถี่ | ผู้รับผิดชอบ |
| ประสิทธิผลของ  การนำองค์กร | ความพึงพอใจต่อภาวะผู้นำ/การนำองค์กรของ อจ.หน.ภาควิชา (ประเมินโดยกรรมการรายวิชา/บุคลากรสนับสนุน และ อจ.หน.ภาควิชา ชั้นปีที่ ๒) | ปีละครั้ง | ผู้ช่วย  หน.ภาควิชาฯ |
| ระดับคะแนนความพึงพอใจเฉลี่ยของผู้เรียนต่อรายวิชาที่ภาควิชารับผิดชอบ | ปีละครั้ง | ผู้ช่วย  หน.ภาควิชาฯ |
| ร้อยละของรายวิชาที่จัดทำรายงานผลการดำเนินการ  (มคอ. ๕) ภายในเวลาที่กำหนด | ปีละครั้ง | หน.ภาควิชาฯ |
| ระดับคุณภาพของการประเมินคุณภาพภายในประจำปีของ วพม. | ปีละครั้ง | หน.ภาควิชาฯ |
| แนวปฏิบัติที่ดี/สิ่งประดิษฐ์/ นวัตกรรมที่ได้รับรางวัล | ปีละครั้ง | หน.ภาควิชาฯ |
| การบริหารโครงการและงบประมาณตามแผนปฏิบัติราชการ | รายงานสรุปผลการดำเนินโครงการที่ได้รับการจัดสรรงบประมาณ (ผลผลิต/ผลลัพธ์/ผลกระทบ) | ปีละครั้ง | รอง  หน.ภาควิชาฯ |
| รายงานสรุปผลการจัดส่ง นพท./นศพ.วพม. ไปแข่งขันตอบปัญหาทางสรีรวิทยาระดับนานาชาติ (IMSPQ) | ปีละครั้ง |
| รายงานสรุปผลการดำเนินการโครงการบริการวิชาการ | ปีละครั้ง |
| ร้อยละของเงินงบประมาณคงเหลือที่ส่งคืนเปรียบเทียบกับงบประมาณที่ได้รับการจัดสรร | ปีละครั้ง |
| ร้อยละเงินเหลือจ่ายสุทธิต่องบประมาณที่ได้รับ | ปีละครั้ง |

1. **พฤติกรรมที่ถูกกฎหมาย และมีจริยธรรม**

ภาควิชาสรีรวิทยา คาดการณ์ล่วงหน้าถึงความกังวลของสาธารณะที่มีต่อการปฏิบัติการของภาควิชาทั้งในปัจจุบันและในอนาคต โดยแบ่งเป็น ๔ หัวข้อ ได้แก่ ๑) การเรียนการสอน ๒) การดำเนินการตามแผนงาน-โครงการที่อยู่ในแผนปฏิบัติราชการประจำปี ๓) การวิจัย ๔) การพิทักษ์สิ่งแวดล้อม โดยภาควิชามีแนวทางดำเนินการเพื่อลดความกังวลดังกล่าวตามรูปที่ ๑.๒.๒ ดังนี้ ๑) จัดการเรียนการสอนเพื่อพัฒนาผู้เรียนให้มีผลการเรียนรู้ตามเป้าหมายที่กำหนดไว้ในหลักสูตร โดยกำหนดให้มีวาระประจำในการประชุมคณาจารย์ภาควิชาประจำเดือนที่จะต้องรายงานผลการดำเนินการจัดการศึกษาสำหรับรายวิชาที่ภาควิชารับผิดชอบได้เริ่มสอนไปแล้วและรายงานความก้าวหน้าของการจัดเตรียมแผนการจัดการเรียนการสอนสำหรับรายวิชาที่ภาควิชารับผิดชอบแต่ยังไม่ได้สอน (ทั้งรายวิชาบังคับและวิชาเลือก) ๒) วางแนวปฏิบัติระดับรายวิชาตามประกาศ วพม. เรื่อง การอุทธรณ์ผลการสอบ/การตรวจสอบผลการสอบของนักเรียนแพทย์ทหาร/นักศึกษาแพทย์ วิทยาลัยแพทยศาสตร์พระมงกุฎเกล้า พ.ศ. ๒๕๕๘ เพื่อให้สามารถปฏิบัติได้ทันที ๓) ใช้สัตว์ทดลองให้เป็นไปตามข้อกำหนดจรรยาบรรณการดำเนินการต่อสัตว์เพื่องานทางวิทยาศาสตร์ตามประกาศคณะกรรมการกำกับและส่งเสริมการดำเนินการต่อสัตว์ (พ.ศ. ๒๕๕๙) โดยอาจารย์ในภาควิชาส่วนใหญ่ได้รับใบอนุญาตการใช้สัตว์เพื่องานทางวิทยาศาสตร์จากสำนักงานคณะกรรมการวิจัยแห่งชาติ ตามพระราชบัญญัติสัตว์เพื่องานทางวิทยาศาสตร์ พ.ศ. ๒๕๕๘ ๔) ร่วมซ้อมการปฏิบัติกรณีเกิดเหตุอัคคีภัยของ วพม.

สำหรับแนวทางส่งเสริมและสร้างความมั่นใจว่าปฏิสัมพันธ์ทุกด้านขององค์กรเป็นไปอย่างมีจริยธรรม (รูปที่ ๑.๒.๓) มีดังนี้ ๑) ดำเนินการตามแผนงาน/โครงการที่กำหนดไว้ในแผนปฏิบัติราชการประจำปีของ วพม. ซึ่งภาควิชารับผิดชอบอย่างมีประสิทธิผลและประสิทธิภาพ โดยกำหนดให้การกำกับติดตามความก้าวหน้าของการดำเนินการโครงการทั้งหมดอยู่ในวาระการประชุมคณาจารย์ประจำเดือน ๒) ปฏิบัติตามจรรยาบรรณคณาจารย์ ๓) ปฏิบัติตามจริยธรรมของการวิจัยในมนุษย์ ๔) ปฏิบัติตามแนวทางปฏิบัติของ วพม. กรณีมีผู้กล่าวหาหรือกล่าวโทษอาจารย์ของภาควิชา โดยดำเนินการแสวงหาข้อเท็จจริงและรายงานเสนอต่อ ผอ.วพม.

**รูปที่ ๑.๒.๒** ผลกระทบเชิงลบที่อาจเกิดขึ้นจากการดำเนินการของภาควิชาสรีรวิทยา

|  |  |  |
| --- | --- | --- |
| ผลกระทบเชิงลบ  ที่อาจเกิดขึ้น | มาตรการป้องกัน | ผู้รับผิดชอบ |
| การเรียนการสอน | | |
| ผู้เรียนไม่เกิดผลการเรียนรู้  ตามที่กำหนดไว้ในหลักสูตร | * การออกแบบกระบวนการเรียนรู้โดยนำผลจากรายงานผลการดำเนินการในปีที่ผ่านมาเป็นปัจจัยนำเข้า * การประเมินความก้าวหน้าของผู้เรียน (formative evaluation) เพื่อนำมาพัฒนาผลการเรียนรู้ * การจัดทำ Table of specification ตามวัตถุประสงค์การเรียนรู้/ การคัดเลือกข้อสอบโดยคณะกรรมการรายวิชา * การกำกับติดตามผลการดำเนินการในการประชุมภาควิชาประจำเดือน * การสนทนากลุ่มย่อยกับผู้เรียนที่มีผลคะแนนต่ำกว่าเกณฑ์ผ่าน * การทวนสอบผลสัมฤทธิ์มาตรฐานทางการศึกษา | คณะกรรมการรายวิชา |
| ผู้เรียนไม่ได้รับโอกาสในการอุทธรณ์ผลสอบ | * แนวปฏิบัติของภาควิชาตามประกาศ วพม. เรื่อง การอุทธรณ์ผลการสอบ/การตรวจสอบผลการสอบของผู้เรียนแพทย์ทหาร/นักศึกษาแพทย์ วิทยาลัยแพทยศาสตร์พระมงกุฎเกล้า พ.ศ. ๒๕๕๘ | หน.ภาควิชาฯ |
| คำกล่าวหา/กล่าวโทษว่าอาจารย์ละเมิดจรรยาบรรณคณาจารย์ | * การจัดทำแผนการสอนรายชั่วโมง * การสอนโดยคณาจารย์ของภาควิชาในชั่วโมงปฏิบัติการ * การประเมินอาจารย์ผู้สอน โดยผู้เรียน * การสนทนากลุ่มย่อยกับผู้เรียนโดยหัวหน้าภาควิชา * การพิจารณาข้อสอบและตัดสินผลโดยคณะกรรมการรายวิชา | คณะกรรมการรายวิชา |
| การใช้สัตว์เพื่องานทางวิทยาศาสตร์ไม่เป็นไปตามกฎระเบียบที่เกี่ยวข้อง | * ข้อกำหนดจรรยาบรรณการดำเนินการต่อสัตว์เพื่องานทางวิทยาศาสตร์ตามประกาศคณะกรรมการกำกับและส่งเสริมการดำเนินการต่อสัตว์ (พ.ศ. ๒๕๕๙) * ใบอนุญาตการใช้สัตว์เพื่องานทางวิทยาศาสตร์จาก สง.คณะกรรมการวิจัยแห่งชาติ ตาม พรบ.สัตว์เพื่องานทางวิทยาศาสตร์ พ.ศ. ๒๕๕๘ | ผช.หน.ภาควิชาฯ |
| แผนงาน/โครงการตามแผนปฏิบัติราชการประจำปี | | |
| ยกเลิก-ไม่ดำเนินการตามโครงการ/ดำเนินการไม่บรรลุเป้าหมาย | * กำหนดผู้รับผิดชอบโครงการ * รายงานความก้าวหน้าของการดำเนินการโครงการในวาระการประชุมคณาจารย์ประจำเดือนทุกเดือน | ผช.หน.ภาควิชาฯ |
| การวิจัย | | |
| ละเมิดจริยธรรม  การทำวิจัยในมนุษย์ | * การขออนุมัติโครงการจากคณะกรรมการพิจารณาโครงร่างการวิจัย * การรายงานความก้าวหน้าของการทำวิจัย | ผช.หน.ภาควิชาฯ |
| สิ่งแวดล้อม | | |
| อัคคีภัย | * กิจกรรม ๕ ส * ระเบียบ วพม. เรื่อง การป้องกันและจัดการอัคคีภัย | ผช.หน.ภาควิชาฯ |

**รูปที่ ๑.๒.๓** ตัววัดผลการประพฤติปฏิบัติตามกฎหมายและมีจริยธรรม

|  |  |  |  |
| --- | --- | --- | --- |
| ประเด็น | กฎหมาย กฎระเบียบ หรือองค์กรที่เกี่ยวข้อง | กระบวนการ/ กิจกรรม | ตัวชี้วัด |
| การประพฤติปฏิบัติตามกฎหมาย  และกฎระเบียบ | กฎกระทรวง ว่าด้วยระบบ หลักเกณฑ์ และวิธีการประกันคุณภาพการศึกษา  พ.ศ. ๒๕๕๓ | - การประกันคุณภาพการศึกษา  - การประเมินคุณภาพภายในประจำปีของ วพม. | * ผลการประเมินคุณภาพภายในประจำปี |
| จรรยาบรรณคณาจารย์ | - การจัดการเรียนการสอนโดยคณะกรรมการรายวิชา | * จำนวนครั้งที่ นพท./นศพ. ร้องเรียนว่าอาจารย์ละเมิดจรรยาบรรณคณาจารย์ |
| ประกาศ วพม. เรื่อง การอุทธรณ์ผลการสอบ/การตรวจสอบผลการสอบของนพท./นศพ.วพม. พ.ศ. ๒๕๕๘ | - แนวปฏิบัติระดับรายวิชาตามประกาศ วพม.ฯ | * จำนวนครั้งที่ นพท./นศพ. ร้องเรียนภาควิชา เรื่อง การละเมิดสิทธิในการอุทธรณ์ผลการสอบ |
| ข้อกำหนดจรรยาบรรณการดำเนินการต่อสัตว์เพื่องานทางวิทยาศาสตร์ | - ใบอนุญาตใช้สัตว์เพื่องานทางวิทยาศาสตร์ | * จำนวนครั้งของการร้องเรียนภาควิชา เรื่อง การละเมิดจรรยาบรรณฯ |
| การประพฤติปฏิบัติอย่างมีจริยธรรม | หลักเกณฑ์การพิจารณาจริยธรรมของการวิจัยในมนุษย์ พ.ศ. ๒๕๔๐ | - การขออนุมัติดำเนินโครงการวิจัยฯ | * จำนวนครั้งของการร้องเรียนภาควิชา เรื่อง การละเมิดจริยธรรมของการวิจัยในมนุษย์ |

1. **ความรับผิดชอบต่อสังคม และการสนับสนุนชุมชนที่สำคัญ**

ภาควิชาสรีรวิทยา ได้ดำเนินกิจกรรม ๕ ส เพื่อปรับปรุงแก้ไขงานและรักษาสิ่งแวดล้อมในที่ทำงานให้ดีขึ้นมาอย่างต่อเนื่อง ซึ่งอยู่บนพื้นฐานของแนวคิด PCMS system นอกจากนี้ยังปฏิบัติตามโครงการลดการใช้พลังงานไฟฟ้าและโครงการพิทักษ์สิ่งแวดล้อมของ วพม. มาอย่างต่อเนื่อง

โครงการช่วยเหลือสังคมที่สำคัญของคณาจารย์ ภสว.กศ.วพม. ได้แก่ ๑) การสนับสนุนกิจกรรมตรวจสุขภาพในชุมชนของภาควิชาเวชศาสตร์ทหารและชุมชนเมื่อจัดการเรียนการสอนโดยใช้ชุมชนเป็นฐานที่ชุมชนบ้านนายาว อ.สนามชัยเขต จ.ฉะเชิงเทรา/ ชุมชนบ้านพระเพลิง อ.เขาฉกรรจ์ จว.สระแก้ว ปีละ ๒ ครั้ง ๒) การร่วมโครงการบริการวิชาการแก่ชุมชนของนิสิตเตรียมแพทย์ คณะวิทยาศาสตร์ มหาวิทยาลัยเกษตรศาสตร์ ปีละครั้ง ๓) การปฏิบัติหน้าที่ชุดแพทย์สนับสนุนภารกิจในพื้นที่ส่วนพระองค์ของสมเด็จพระเจ้าอยู่หัวมหาวชิราลงกรณ บดินทรเทพยวรางกูร

**ส่วนที่ ๒**

**หมวด ๓ ลูกค้า**

**๓.๑ เสียงของผู้เรียน**

**ก. วิธีการรับฟังกลุ่มผู้เรียนและผู้เรียน เพื่อให้ได้ actionable information**

ภาควิชาสรีรวิทยา กศ.วพม. ได้ออกแบบระบบรับฟังเสียงของผู้เรียนและลูกค้าอื่น เริ่มจากการกำหนดวัตถุประสงค์ของการรับฟังเพื่อให้ได้สารสนเทศที่สามารถนำไปใช้ได้ และนำไปออกแบบช่องทางการเสาะหาสารสนเทศจากผู้เรียนและลูกค้าอื่น เพื่อให้ได้ทั้งความต้องการและความคาดหวัง ความพึงพอใจ ความไม่พึงพอใจ และความผูกพัน รวมทั้งข้อเสนอแนะและข้อร้องเรียนต่างๆ ซึ่งข้อมูลจะถูกวิเคราะห์และสังเคราะห์ให้เป็นสารสนเทศในการประชุมประจำเดือนของคณาจารย์ และนำไปใช้เป็น ๑) ปัจจัยนำเข้าของการพัฒนาปรับปรุงหลักสูตร วิธีการจัดการเรียนการสอน และการประเมินผลในรายวิชาที่ภาควิชารับผิดชอบ และ ๒) สนับสนุนผู้เรียนและลูกค้าอื่น เพื่อให้ผู้เรียนและลูกค้าอื่นพึงพอใจและผูกพันกับภาควิชา

ภาควิชามีรูปแบบของการรับฟังเสียงของผู้เรียนและลูกค้าอื่นที่หลากหลาย (ตารางที่ ๓.๑-๑) ทั้งรูปแบบที่เป็นทางการและไม่เป็นทางการ รูปแบบที่ไม่เป็นทางการ เช่น การพูดคุยกับผู้เรียนในระหว่างการฝึกทางห้องปฏิบัติการ การพบอาจารย์ที่ปรึกษา ชั่วโมงหัวหน้าภาควิชาพบผู้เรียน เป็นต้น รูปแบบที่เป็นทางการ ได้แก่ การประเมินโดยใช้แบบสอบถาม ทั้งในชั่วโมงเรียน (เพื่อให้ผู้เรียนสะท้อนคิดด้านการเรียนรู้ในหัวข้อที่เรียน ช่วยให้ผู้เรียนย้อนกลับมามองจุดอ่อนหรือสาเหตุของปัญหาในส่วนของตนเอง) และเมื่อสิ้นสุดภาคการศึกษา รูปแบบใหม่ที่เริ่มนำมาใช้ในปีการศึกษา ๒๕๕๘ คือ การสนทนากลุ่มย่อยกับผู้เรียนหลังสอบย่อย ซึ่งจัดผู้เรียนกลุ่มละ ๑๐ คน มาสนทนาที่ห้องประชุมภาควิชาฯ เพื่อฝึกให้ผู้เรียนสะท้อนคิด (Reflection) เกี่ยวกับการจัดการเรียนการสอน การประเมินผล และการสนับสนุนผู้เรียนของภาควิชาฯ โดยใช้ระบบวนตามเข็ม-ทวนเข็มนาฬิกา (round-robin) ดังนี้ รอบที่ ๑ ให้สะท้อนคิดว่า อะไร คือ สิ่งที่ภาควิชาทำได้ดี? รอบที่ ๒ ให้สะท้อนคิดว่า อะไร คือ สิ่งที่ภาควิชาควรพัฒนา/ ปรับปรุงให้ดียิ่งขึ้น? และรอบ ๓ ให้สะท้อนคิดว่า อะไร คือ สิ่งที่ได้ยิน/ ได้ฟังจากเพื่อนต่างสถาบันว่าเป็นแนวปฏิบัติที่ดีเกี่ยวกับการจัดการเรียนการสอนหัวข้อเดียวกันในสถาบันอื่นๆ และเสนอแนะให้ภาควิชานำไปพิจารณาต่อยอดการพัฒนา โดยข้อมูลที่ได้รับจากวิธีการรับฟังผู้เรียนตารางที่ ๓.๑-๑ จะถูกแปลงเป็นสารสนเทศและนำเข้าไปหารือในการประชุมคณาจารย์ประจำเดือน เพื่อพิจารณาตอบสนองในส่วนที่เห็นว่าเหมาะสมและสามารถปฏิบัติได้ทันที ในปีการศึกษา ๒๕๕๙ ได้พัฒนาต่อยอด โดยเพิ่มการสนทนากลุ่มย่อยกับนักเรียนที่มีผลคะแนนสูงสุด ๑๐ อันดับแรกและต่ำสุด ๑๐ อันดับสุดท้าย เพื่อนำแนวปฏิบัติที่ดีของกลุ่มที่มีผลคะแนนดีมาแลกเปลี่ยนกับกลุ่มที่มีผลคะแนนไม่ดี ตัวอย่างของการพัฒนา/ปรับปรุงจากข้อเสนอแนะของผู้เรียน เช่น ๑) การจัดทำ Pre-Test จำนวน ๓ ชุด สำหรับเนื้อหาของแต่ละรายวิชา โดยทยอยนำขึ้น post ในเว็บไซต์เมื่อเริ่มจัดการเรียนการสอนรายวิชา เพื่อให้นักเรียนได้ฝึกทำแบบฝึกหัดและประเมินความก้าวหน้าของผลการเรียนรู้ด้วยตนเอง (Pre-Test มีเฉลยและคำอธิบาย) ๒) การรายงานคะแนนสอบเป็นรายบุคคลทางเว็บไซต์ของภาควิชาฯ เดิมใช้หมายเลขประจำตัวเป็น password พบว่ามีปัญหาการเข้าไปดูคะแนนของเพื่อน ทำให้ต้องเปลี่ยน password ใหม่ทั้งหมด ๓) การปรับเวลาสอบให้เริ่มสอบในช่วงสาย เพื่อให้โอกาสผู้เรียนได้มีเวลาทบทวนเพิ่มขึ้นก่อนเข้าห้องสอบ เป็นต้น

สำหรับการรับฟังเสียงของผู้เรียนในอดีต ภาควิชามีแนวทางการรับฟังเสียงของ นพท./นศพ.วพม. ชั้นปีที่ ๓ หลังการสอบ ศรว. ขั้นตอนที่ ๑ เพื่อประเมินความรู้ทางด้านวิทยาศาสตร์การแพทย์พื้นฐาน (Basic Medical Sciences) หรือNational License I เพื่อนำเข้าที่ประชุมคณาจารย์ประจำเดือน และแปลงให้เป็นสารสนเทศเพื่อนำไปใช้พัฒนา/ ปรับปรุงเนื้อหา วิธีการจัดการเรียนการสอน การประเมินผล และการสนับสนุนผู้เรียนให้ดียิ่งขึ้น

สำหรับเสียงของลูกค้าอื่นโดยเฉพาะกลุ่มผู้เรียน/นักศึกษาพยาบาลของสถาบันทั้งสองแห่งที่ได้จากการประเมินโดยใช้แบบประเมินของแต่ละสถาบันนั้น ทางภาควิชาจะได้รับจากอาจารย์ผู้รับผิดชอบรายวิชาของสถาบันนั้นๆ เมื่อการสอนสิ้นสุดลง ข้อมูลจะถูกนำเข้าที่ประชุมคณาจารย์ของภาควิชา เพื่อแปลงให้เป็นสารสนเทศ และพิจารณาตอบสนองในส่วนที่เห็นว่าเหมาะสมและสามารถปฏิบัติได้โดยพัฒนา/ปรับปรุงการเรียนการสอนและการประเมินผลในปีการศึกษาถัดไป

**ข. วิธีการประเมินความพึงพอใจและความผูกพันของกลุ่มผู้เรียนและผู้เรียน**

ภาควิชาสรีรวิทยา ใช้วิธีการที่หลากหลายในการประเมินความพึงพอใจและความไม่พึงพอใจของผู้เรียนและลูกค้าอื่น โดยตัวอย่างของสารสนเทศที่สามารถนำไปใช้ได้แสดงอยู่ในตารางที่ ๓.๑-๑ ทั้งนี้ข้อมูลที่ได้จากแต่ละช่องทางการรับฟังจะถูกนำไปเข้าที่ประชุมคณาจารย์ประจำเดือน เพื่อแปลงให้เป็นสารสนเทศและพิจารณาตอบสนองในส่วนที่เห็นว่าเหมาะสมและสามารถปฏิบัติได้ เพื่อตอบสนองให้เกินความคาดหวังของผู้เรียนและเพื่อรักษาความผูกพันกับผู้เรียนในระยะยาว ตัวอย่างของความไม่พึงพอใจและข้อเสนอแนะของผู้เรียนที่ภาควิชาได้นำมาพัฒนา/ ปรับปรุง เช่น ๑) การกำหนดเวลาสอบในช่วงสาย หรือช่วงบ่าย เพื่อให้ผู้เรียนได้มีเวลาในการทบทวนเพิ่มขึ้น ๒) การประกาศผลคะแนนของการสอบย่อยและคะแนนเก็บ เป็นรายบุคคลทางเว็บไซต์ โดยผู้เรียนแต่ละคนใช้ username และ password ของตนเอง แทนการติดประกาศผลคะแนนของผู้เรียนทุกคน และการแจกรายงานผลคะแนนรายบุคคลเป็นกระดาษปิดผนึกในช่วงแรกของภาคการศึกษา เป็นต้น

ปัจจุบันภาควิชาสรีรวิทยายังไม่ได้นำข้อมูลเชิงเปรียบเทียบของผู้เรียนที่มีต่อภาควิชาอื่นๆ ในชั้นปรีคลินิกและชั้นคลินิก มาใช้ประโยชน์ในเชิงของการพัฒนา แต่ในอนาคตมีแผนที่จะขอข้อมูลดังกล่าวจากแผนกประเมินผลฯ เพื่อนำมาวิเคราะห์ และสังเคราะห์ให้เป็นสารสนเทศที่นำไปใช้ประโยชน์ได้

**๓.๒ ความผูกพันของผู้เรียน**

**ก. วิธีการค้นหาความต้องการ/ความคาดหวังเกี่ยวกับรายวิชาและบริการจากกลุ่มผู้เรียน ผู้เรียน รวมทั้งปรับปรุงรายวิชา/ ปรับปรุงบริการเพื่อตอบสนองต่อความต้องการและทำให้ดีกว่าความคาดหวัง**

ภสว.กศ.วพม. กำหนด/ทบทวนความต้องการของผู้เรียนและลูกค้าต่อหลักสูตรและบริการที่จัดให้ตามพันธกิจโดยรับฟังเสียงผู้เรียนและลูกค้าอื่นด้วยวิธีที่แตกต่างกันในแต่ละช่วงเวลาของหลักสูตร และแปลงให้เป็นสารสนเทศที่นำไปใช้ตอบสนองความต้องการและความคาดหวัง โดยข้อกำหนดสำคัญในการสนับสนุนผู้เรียนและลูกค้าอื่นจะถ่ายทอดสู่การปฏิบัติไปยังทุกคนและทุกกระบวนการที่เกี่ยวข้องในการสนับสนุนผู้เรียน นอกจากนี้ยังกำกับติดตาม/วิเคราะห์ผลการดำเนินการด้านการมุ่งเน้นลูกค้าและกฎระเบียบข้อบังคับที่เปลี่ยนแปลงไป รวมทั้งผลการประเมินคุณภาพภายใน เพื่อนำไปปรับปรุงรายวิชา/ ปรับปรุงบริการเพื่อตอบสนองต่อความต้องการและทำให้ดีกว่าความคาดหวังโดยคณะกรรมการรายวิชา ตัวอย่างของการปรับปรุงในปีการศึกษาที่ผ่านมา ได้แก่ ๑) ปรับการเรียนการสอนโดยใช้ปัญหาเป็นหลัก (problem-based) แทน Content-based เพื่อให้ภาควิชาปรีคลินิกและคลินิกบูรณาการเนื้อหาที่สอนผ่านปัญหาที่พบในกรณีศึกษาผู้ป่วย เพื่อให้สอดคล้องกับแนวคิดของหลักสูตร วพม. ฉบับปรับปรุง พ.ศ. ๒๕๕๘ ที่เน้นบูรณาการในแนวระนาบและแนวดิ่งเพื่อให้บัณฑิตมีอัตลักษณ์ที่สอดคล้องกับความคาดหวังของสังคมและทิศทางด้านแพทยศาสตรศึกษาที่เปลี่ยนแปลงไป ๒) ปรับปรุงสัดส่วนคะแนนและวิธีการวัดและประเมินผลให้สอดคล้องกับเป้าหมายในการพัฒนาผู้เรียนให้มีผลการเรียนรู้ทุกด้านตามที่กำหนดไว้ในหลักสูตรรายวิชา (มคอ. ๓) โดยลดสัดส่วนของความรู้/ทักษะทางปัญญา/ ทักษะพิสัย (อัตลักษณ์ทางวิชาการ) และเพิ่มสัดส่วนของทักษะความสัมพันธ์ระหว่างบุคคลและความรับผิดชอบ และด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ (อัตลักษณ์ทางวิชาชีพ) ๓) นำรูปแบบการเรียนรู้ที่เน้น active learning มาใช้มากขึ้นแทนการบรรยายโดยอาจารย์ผู้สอน เช่น TBL, case discussion, PBL สำหรับรายวิชาของชั้นปี ๒ และ ๓ เป็นต้น ๔) จัดสอบโดยใช้เทคโนโลยีที่ใช้งานบนเว็บ เพื่อส่งเสริมการใช้ multimedia ทำให้นักเรียนทราบผลคะแนนได้รวดเร็วยิ่งขึ้น ซึ่งการเรียนการสอน/ประเมินผลโดยใช้เทคโนโลยีที่ใช้งานบนเว็บมีเป้าหมายเพื่อดึงดูดผู้เรียนซึ่งเป็นกลุ่มที่ชอบใช้อุปกรณ์ไอทีที่ทันสมัย ซึ่งมีทักษะด้านไอทีสูงกว่านักเรียนในอดีต ๕) เพิ่มการฝึกปฏิบัติจริงกับหุ่นฝึกสำหรับทักษะที่ต้องปฏิบัติกับผู้ป่วย โดยเพิ่มการฝึกช่วยฟื้นชีวิตขั้นพื้นฐาน (Basic Life Support, BLS) ในชั่วโมงการฝึกทางห้องปฏิบัติการทางสรีรวิทยาในรายวิชาระบบหัวใจหลอดเลือดและระบบทางเดินหายใจ (วพมบก ๒๐๔)

การวัด วิเคราะห์และทบทวนข้อมูลและสารสนเทศที่ได้จากระบบรับฟังเสียงของลูกค้าและผู้มีส่วนได้ส่วนเสีย ทำให้เข้าใจ ก) ความต้องการและความคาดหวังของผู้มีส่วนได้ส่วนเสีย ข) การเปลี่ยนแปลงด้านเทคโนโลยี โดยเฉพาะเทคโนโลยีสารสนเทศและรูปแบบการเรียนการสอนที่เปลี่ยนแปลงไป นอกจากนี้ข้อมูลใหม่ๆ ทางการแพทย์ที่ได้รับการตีพิมพ์และเผยแพร่ช่วยให้ผู้บริหารภาควิชาพัฒนาและปรับปรุงหลักสูตรและบริการให้มีความสมบูรณ์และทันสมัยมากยิ่งขึ้น

ตัวอย่างของการปรับปรุงการวัดและประเมินผลรายวิชาที่มาจากสารสนเทศของผู้เรียนในปีการศึกษา ๒๕๕๙ เช่น ๑) การตัดสินผลโดยใช้วิธีอิงเกณฑ์ซึ่งอยู่บนพื้นฐานของการวัดผลการเรียนของผู้เรียนแต่ละคนเทียบกับมาตรฐาน ไม่ได้เปรียบเทียบผลการเรียนของผู้เรียนคนใดคนหนึ่งกับผู้เรียนทั้งชั้นเหมือนกับวิธีอิงกลุ่ม ซึ่งช่วยส่งเสริมการทำงานเป็นทีมเพื่อเรียนรู้ร่วมกัน (ลดการแข่งขันภายในชั้นเรียน) ๒) การนำ Rubric score มาใช้ในการประเมินทักษะความสัมพันธ์ระหว่างบุคคลและความรับผิดชอบ และด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ เพื่อช่วยเพิ่ม inter-rater reliability และ inter-rater agreement ๓) การนำผลการวิเคราะห์ performance gap จากผลคะแนนสอบ (เทียบกับวัตถุประสงค์ของรายวิชา) มากำหนดหัวข้อการเรียนรู้เพิ่มเติมเพื่อพัฒนาผลสัมฤทธิ์ทางการเรียนสำหรับกลุ่มผู้เรียนที่มีผลคะแนนต่ำกว่า minimum passing level (MPL) โดยมอบหมายงานและสอบทานผลการเรียนรู้โดยการสัมภาษณ์ ในรายวิชาระบบหัวใจหลอดเลือดและระบบทางเดินหายใจ (วพมบก ๒๐๔)

ภาควิชาสรีรวิทยา มีวิธีการที่หลากหลายเพื่อช่วยให้ผู้เรียนและลูกค้าอื่นสามารถสืบค้นสารสนเทศและรับการสนับสนุนจากภาควิชา เริ่มจากการปฐมนิเทศเพื่อให้ นพท./นศพ.วพม. ทราบวิธีการสอน วิธีการประเมินผล และผลการเรียนรู้เมื่อสิ้นสุดการเรียนการสอน โดยจัดทำเป็น “คู่มือรายวิชา” ซึ่งจะมีรายละเอียดทั้งหมดที่ต้องการให้ผู้เรียนทราบ ได้แก่ วัตถุประสงค์ ลำดับเนื้อหาวิชา วิธีการสอน วิธีประเมินผล และอาจารย์ผู้สอน นอกจากนี้ภาควิชาได้จัด “อาจารย์ที่ปรึกษา” โดยแบ่งผู้เรียนเป็น ๖ กลุ่ม ตามจำนวนอาจารย์ภายในภาควิชาฯ เพื่อทำหน้าที่ให้คำปรึกษาและคำแนะนำเกี่ยวกับการเรียนรู้ รวมทั้งให้การช่วยเหลือเพิ่มเติมกรณีที่ผู้เรียนมีปัญหาในการเรียนรู้และปัญหาในเรื่องอื่นๆ โดยอาจารย์ที่ปรึกษาประจำกลุ่มจะใช้ social media (Line®) ในการติดต่อสื่อสารกับผู้เรียนในกลุ่มแต่ละคนเป็นการส่วนตัว

ภาควิชาได้จัดทำ “เว็บไซต์” ของภาควิชา เพื่อให้เป็นแหล่งข้อมูลที่ผู้เรียนสามารถเข้าถึง เพื่อ download ข้อมูลที่ต้องการ เช่น เอกสารคำสอน เอกสารประกอบการเรียน วัตถุประสงค์การเรียนรู้ รายชื่ออาจารย์ หมายเลขโทรศัพท์ เป็นต้น นอกจากนี้ยังใช้เป็นช่องทางสำหรับให้ผู้เรียนตรวจสอบคะแนนสอบเป็นรายบุคคล และตอบแบบประเมินต่างๆ ของภาควิชาโดยใช้ username และ password รวมทั้งใช้เป็นช่องทางในการรับเรื่องร้องเรียนจากทั้งผู้เรียนและผู้ปกครองอีกด้วยFacebook page ของภาควิชา เป็นอีกช่องทางหนึ่งที่จะสร้างความผูกพันกับผู้เรียนทั้งในอดีตและปัจจุบัน รวมทั้งเป็นช่องทางเผยแพร่กิจกรรมของภาควิชาอีกด้วย

ภาควิชาจำแนกกลุ่มผู้เรียนเป็น ๒ กลุ่ม คือ กลุ่ม นพท./นศพ.วพม. และนักเรียนกลุ่มอื่นที่อาจารย์ของภาควิชาไปเป็นอาจารย์พิเศษ ได้แก่ นักศึกษาแพทย์ของคณะแพทยศาสตร์ มหาวิทยาลัยแม่ฟ้าหลวง (มฟล.) นักเรียนพยาบาล วิทยาลัยพยาบาลกองทัพบก (นรพ.วพบ.) และนักศึกษาพยาบาล มหาวิทยาลัยราชภัฏสวนสุนันทา

**ตารางที่ ๓.๑-๑** วิธีการรับฟังผู้เรียน

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **วิธีการรับฟัง** | **ผู้รับผิดชอบ** | **ความถี่** | **หัวข้อสารสนเทศ** | | | | | | | | | | | | |
| **ความต้องการและความคาดหวัง** | **ความพึงพอใจ** | **ความไม่พึงพอใจ** | **ความสัมพันธ์ อจ.กับ นร.** | **คุณภาพการสอนบรรยาย** | **คุณภาพการสอนในห้องปฏิบัติการ** | **คุณภาพสื่อการสอน** | **อุปกรณ์/เครื่องมือและห้องปฏิบัติการ** | **การสอบ/การวัดผล** | **ความรู้ที่ได้รับจากการเรียนวิชานี้** | **ระบบอาจารย์ที่ปรึกษา** | **คู่มือปฏิบัติการ** | **คู่มือรายวิชา** |
| ⬧ การสำรวจความคิดเห็นของผู้เรียน |  |  |  |  |  |  |  |  |  |  |  |  |  |  |  |
| * แบบประเมินการจัดการเรียนการสอนรายวิชา | จนท.ภาควิชา | ภาคละ ๑ ครั้ง | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ |  | ⦁ |
| * แบบประเมินการสอนในห้องปฏิบัติการ | จนท.ภาควิชา | ทุกครั้ง | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ |
| * แบบประเมินอาจารย์ผู้สอน (บรรยาย lab) | จนท.ภาควิชา | ภาคละ ๑ ครั้ง |  | ⦁ | ⦁ | ⦁ | ⦁ | ⦁ | ⦁ |  | ⦁ | ⦁ |  |  |  |
| ⬧ การสนทนากลุ่มย่อย (Focus Group) | หน.ภาควิชาฯ | ภาคละ ๓ ครั้ง | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ |
| ⬧ การพูดคุยอย่างไม่เป็นทางการ (ห้องปฏิบัติการ) | อาจารย์ | ต่อเนื่อง | ⦁ | ⦁ | ⦁ | ⦁ |  | ⦁ |  | ⦁ | ⦁ | ⦁ |  | ⦁ |  |
| ⬧ การร้องเรียนผ่านหัวหน้าภาควิชาฯ | หน.ภาควิชาฯ | เมื่อมีผู้ร้อง |  |  | ⦁ |  |  |  |  |  |  |  |  |  |  |
| ⬧ การร้องเรียนผ่านผู้บริหาร วพม. | หน.ภาควิชาฯ | เมื่อมีผู้ร้อง |  |  | ⦁ |  |  |  |  |  |  |  |  |  |  |
| ⬧ การร้องเรียนผ่านเว็บไซต์ หรือ Facebook | หน.ภาควิชาฯ | เมื่อมีผู้ร้อง |  |  | ⦁ |  |  |  |  |  |  |  |  |  |  |
| ⬧ เสียงสะท้อนจากผู้บริหาร วพม. | หน.ภาควิชาฯ | เมื่อมีผู้ร้อง | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ |  |  |
| ⬧ การประชุม นขต.วพม. และ นขต.กศ.วพม. | หน.ภาควิชาฯ | เดือนละครั้ง | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ |  |  |
| ⬧ เสียงสะท้อนจาก รพ.สมทบ/แพทย์เพิ่มพูนทักษะจากการตรวจเยี่ยมของ ผอ.กศ.วพม. และคณะ | ปีละ ๑ ครั้ง | ⦁ |  |  |  |  |  |  |  |  | ⦁ |  |  |  |
| ⬧ เสียงสะท้อนจากอาจารย์ผู้สอน/ อาจารย์ที่ปรึกษา | หน.ภาควิชาฯ | ทุกเดือน | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ | ⦁ |

**ข. วิธีการสร้างและจัดการความสัมพันธ์กับกลุ่มผู้เรียนและผู้เรียน เพื่อเพิ่มความผูกพันกับภาควิชา**

ภาควิชาสร้างและจัดการความสัมพันธ์กับผู้เรียนเพื่อตอบสนองความต้องการและความคาดหวังในแต่ละช่วงที่มีการสานสัมพันธ์กับภาควิชา มี ๓ ขั้นตอน ได้แก่ ๑) วิเคราะห์ความต้องการและความคาดหวังของผู้เรียน ๒) นำข้อมูลดังกล่าวมาเป็นปัจจัยนำเข้าสำหรับการออกแบบวิธีสร้างและจัดการความสัมพันธ์กับผู้เรียน พร้อมทั้งกำหนดตัวบ่งชี้ระดับความผูกพันกับภาควิชา และ ๓) ประเมินผลระดับความผูกพันกับภาควิชา และจัดทำแผนเพื่อพัฒนา/ ปรับปรุงความสัมพันธ์กับผู้เรียน ทั้งนี้ตัววัดระดับความผูกพันของผู้เรียนต่อภาควิชา ได้แก่ จำนวน นพท./นศพ.วพม. ที่สมัครขอรับการคัดเลือกเพื่อเป็นผู้แทนของ วพม. ไปแข่งขันตอบปัญหาทางสรีรวิทยาที่ทางมหาวิทยาลัยมาลายา ประเทศมาเลเซีย เป็นเจ้าภาพ หรือ Inter-Medical School Physiology Quiz (IMSPQ) และจำนวนผู้เรียนที่สมัครวิชาเลือกเสรีของภาควิชา

ตัวอย่างของกิจกรรมของภาควิชาสรีรวิทยาที่ช่วยสร้างความผูกพันกับผู้เรียน แสดงในรูปที่ ๓.๒-๑ และ ๓.๒-๒ ในการประชุมประจำเดือนจะทบทวนวิธีสร้างและจัดการความสัมพันธ์กับผู้เรียน ลูกค้าอื่น เพื่อทบทวนผลลัพธ์ของตัวชี้วัดที่เกี่ยวข้องและเปรียบเทียบกับค่าเป้าหมาย

**ตารางที่ ๓.๒-๑** วิธีสร้างและจัดการความสัมพันธ์กับผู้เรียน

|  |  |  |
| --- | --- | --- |
| **กิจกรรมสร้างความสัมพันธ์กับผู้เรียน** | **เป้าประสงค์** | |
| **ตอบสนองความคาดหวัง** | **ทำให้เหนือความคาดหวัง** |
| * อาจารย์หัวหน้าภาควิชาแนะนำรายวิชาที่สอนให้ผู้เรียนทราบวัตถุประสงค์ (ผลการเรียนรู้ทั้ง ๖ ด้าน) วิธีการวัดและประเมินผล และวิธีจัดกระบวนการเรียนรู้ และความคาดหวังของคณะกรรมการรายวิชาที่มีต่อผู้เรียน | 🗸 |  |
| * จัดทำคู่มือปฏิบัติการทางสรีรวิทยา เพื่อให้ผู้เรียนได้เรียนรู้ผ่านการทดลองในห้องปฏิบัติการ ซึ่งจะช่วยให้สามารถเชื่อมโยงกับการเรียนรู้จากการเรียนรู้ภาคทฤษฎีในชั่วโมงบรรยาย | 🗸 |  |
| * จัดแบ่งผู้เรียนเป็น ๒ กลุ่ม เพื่อฝึกปฏิบัติการทางสรีรวิทยา เพื่อให้สัดส่วนของอาจารย์ประจำกลุ่มต่อผู้เรียนเหมาะสม |  | 🗸 |
| * จัดอาจารย์ภาควิชาสรีรวิทยาร่วมเป็นอาจารย์ที่ปรึกษา เพื่อคอยให้คำแนะนำและคำปรึกษาเกี่ยวกับการเรียนรู้รายวิชา |  | 🗸 |
| * จัดทำเว็บไซต์ภาควิชา ([www.physiopcm.com](http://www.physiopcm.com)) เพื่อให้ผู้เรียนเข้าถึงสื่อการสอน วัตถุประสงค์การเรียนรู้ ผลคะแนนของการสอบแต่ละครั้ง ในอนาคตจะเป็นช่องทางสำหรับการเข้าถึงรูปแบบการเรียนรู้ในรูปแบบ e-learning รวมทั้งการแจ้งปัญหา ข้อเสนอแนะ และข้อร้องเรียนผ่านเว็บไซต์ |  | 🗸 |
| * รายงานผลการสอบเป็นรายบุคคล โดยมีข้อมูลเชิงสถิติประกอบ ได้แก่ คะแนนสูงสุด (max) คะแนนต่ำสุด (Min) คะแนนเฉลี่ยของห้อง (average) ลำดับที่สอบได้ของผู้เรียนในห้อง (class rank) |  | 🗸 |
| * Facebook ของภาควิชาฯ เพื่อประชาสัมพันธ์กิจกรรมของภาควิชาฯ |  | 🗸 |
| * จัดกิจกรรมสนทนากลุ่มย่อย (focus group) กับผู้เรียนจำนวน ๑๐ คน ที่เป็นผู้แทนของผู้เรียนทั้งชั้น (เรียงตามลำดับเลขที่) เพื่อให้ผู้เรียนได้ฝึกสะท้อนคิดต่อการจัดการเรียนการสอนของภาควิชาในแต่ละระบบ (สิ่งที่ทำได้ดี สิ่งที่ควรทำให้ดียิ่งขึ้น และข้อเสนอแนะอื่นๆ) |  | 🗸 |
| * ประชุมกลั่นกรองข้อสอบ โดยคณาจารย์ของภาควิชา เพื่อทวนสอบว่าเป็นไปตามวัตถุประสงค์ของการเรียนรู้ตามที่แจ้งให้ผู้เรียนทราบล่วงหน้า คำถามและคำตอบมีความชัดเจนและถูกต้อง | 🗸 |  |
| * เปิดโอกาสให้มีการอุทธรณ์ผลการสอบ โดยกรอกใบคำร้องที่ภาควิชาฯ | 🗸 |  |
| * จัดโครงการส่งผู้แทนผู้เรียนชั้นปีที่ ๓ (เดิม ปี ๒) ไปร่วมแข่งขันตอบปัญหาทางสรีรวิทยาระดับนานาชาติ (Inter-Medical School Physiology Quiz) เพื่อให้ผู้เรียนได้ไปแลกเปลี่ยนประสบการณ์กับ นศพ. จากสถาบันต่างๆ ทั่วโลก |  | 🗸 |
| * การจัดงานเลี้ยงพบปะสังสรรค์ระหว่างผู้เรียนที่เคยไปร่วมการแข่งขัน IMSPQ มาแล้วทุกรุ่น เพื่อส่งเสริมความสัมพันธ์ที่ดีระหว่างรุ่นพี่และรุ่นน้อง |  | 🗸 |

**รูปที่ 3.2-2** ตัวอย่างการพัฒนาระบบสนับสนุนผู้เรียนในปีการศึกษา ๒๕๕๙ ที่สอดคล้องกับค่านิยม “ใส่ใจผู้เรียน”

|  |  |
| --- | --- |
| **กลุ่มผู้เรียน** | **การเปลี่ยนแปลงที่เกิดขึ้น** |
| นพท./นศพ.  ชั้นปีที่ ๒  (กลุ่มวิชาพื้นฐาน  ทางการแพทย์) | * การสนทนารายบุคคลกับผู้เรียนที่มีผลคะแนนอยู่ใน ๑๐ อันดับแรก * การสนทนารายบุคคลกับผู้เรียนที่มีผลคะแนนอยู่ใน ๑๐ อันดับสุดท้าย * การสนทนากลุ่มกับกลุ่มผู้เรียนที่ได้รับคะแนนเกรด A ในรายวิชา วพมบก ๒๐๔ * การจัดทำข้อสอบ Pre-Test แบบ True-False เพื่อให้นักเรียนแต่ละคนเข้าประเมินความก้าวหน้าของผลการเรียนทางเว็บไซต์ของภาควิชา * การเปิดโอกาสให้ผู้เรียน download เอกสารคำสอนจากทางเว็บไซต์ได้ล่วงหน้าก่อนเรียน * การเลื่อนเวลาสอบเป็นช่วงสาย เพื่อให้ผู้เรียนได้ทบทวนบทเรียนเพิ่มเติม * การเพิ่มจำนวนครั้งของการพบอาจารย์ที่ปรึกษารายกลุ่มสำหรับกิจกรรม case discussion |
| นพท./นศพ. ปีที่ ๓ ที่สมัครเป็นตัวแทนไปแข่งขันตอบปัญหาทางสรีรวิทยา (IMSPQ) | * จัดโปรแกรมซ้อมสอบและให้ข้อมูลป้อนกลับเพื่อพัฒนาผู้เรียน * จัดกิจกรรมค่ายสรีรวิทยาเพื่อพัฒนาความรู้และทักษะการตอบปัญหาทางสรีรวิทยา * นำสิ่งที่ได้เรียนรู้ (จุดแข็ง/ โอกาสพัฒนา) ของการเตรียมความพร้อมผู้เรียนในห้วงที่ผ่านมาใช้เป็นโอกาสในการพัฒนาเพื่อปิดจุดอ่อน * แนะแนวทางการเตรียมความพร้อม ตอบคำถาม/ ให้คำแนะนำผู้เรียน |
| นพท./นศพ.  ชั้นปีที่ ๓  (กลุ่มวิชาเลือก) | * เปิดสอนวิชาเลือก สรีรวิทยาการออกกำลังกาย ให้ นพท./นศพ. ชั้นปีที่ ๓ เป็นปีแรก * จัดให้มีการศึกษาดูงานนอกสถานที่ * การให้ข้อมูลป้อนกลับสำหรับผลงานรายบุคคลและรายกลุ่ม |
| ทุกชั้นปี | * มอบทุนการศึกษา รางวัลเรียนดี พัฒนาระบบอุทธรณ์ผลสอบ * ปรับปรุงหอพัก /ฐานข้อมูลของห้องสมุด/ WiFi หอพัก |

**ค. ภาควิชามีวิธีการจัดการกับข้อร้องเรียนที่ได้รับจากกลุ่มผู้เรียนและลูกค้าอื่น**

ภาควิชาสรีรวิทยา มีระบบจัดการข้อร้องเรียนที่ได้รับจากผู้เรียนและลูกค้าอื่น โดยมี ๓ ขั้นตอนง่ายๆ ได้แก่ ๑) รับข้อร้องเรียนจากผู้เรียนและลูกค้าอื่น ๒) จัดระดับความรุนแรงของข้อร้องเรียนและส่งมอบให้ผู้รับผิดชอบดำเนินการตามลำดับความเร่งด่วน ๓) สรุปผลการดำเนินการและแจ้งให้ผู้ร้องเรียนทราบ โดยช่องทางรับข้อร้องเรียนของภาควิชา ได้แก่ การร้องเรียนกับคณาจารย์ หรือหัวหน้าภาควิชาฯ การร้องเรียนผ่านผู้บริหาร วพม. และการร้องเรียนผ่านเว็บไซต์ หรือ Facebook โดยหากข้อร้องเรียนมีระดับความรุนแรงสูง หัวหน้าภาควิชาฯ จะนำเรียนให้ผู้บังคับบัญชาระดับสูงทราบและสั่งการต่อไป ภาควิชาฯ มีแผนที่จะจัดการประชุมเพื่อทบทวนและวิเคราะห์เหตุการณ์ไม่พึงประสงค์ที่มีระดับความรุนแรงสูง (เมื่อมีเหตุการณ์เกิดขึ้น) เพื่อสรุปบทเรียนและกำหนดแนวทางป้องกันการเกิดเหตุการณ์ซ้ำต่อไป

**ส่วนที่ ๒**

**หมวด ๔ การวัด การวิเคราะห์ และการจัดการความรู้**

**๔.๑ การวัด วิเคราะห์ และปรับปรุงผลการดำเนินการขององค์การ**

ภสว.กศวพม. วัด วิเคราะห์ และปรับปรุงผลการดำเนินการโดยใช้ข้อมูล/สารสนเทศจากตัววัดผลการดำเนินการทั้งในระดับบุคคล ระดับโครงการ และภาควิชา ระบบนี้ช่วยให้ผู้บริหารของภาควิชาแปลงข้อมูลให้เป็นสารสนเทศที่นำไปใช้ประโยชน์ในกระบวนการตัดสินใจ ค้นหาโอกาสพัฒนาและสร้างนวัตกรรม

1. **การวัดผลการดำเนินการ**

ผู้บริหารของภาควิชาคัดเลือก รวบรวม และบูรณาการข้อมูลและสารสนเทศ เพื่อติดตามผลการปฏิบัติงานตามพันธกิจ และผลการดำเนินการโดยรวมของภาควิชา โดยใช้ Balanced scorecard เป็นเครื่องมือ โดยคัดเลือกตัววัดผลการดำเนินการ (OM) และตัววัดเชิงกระบวนการ (IP) เพื่อให้เกิดความสมดุลทั้ง ๔ ด้าน ได้แก่ มุมมองด้านประสิทธิผล ด้านคุณภาพ ด้านประสิทธิภาพ และด้านการพัฒนาองค์กร โดยจัดแบ่งกลุ่มตัววัดเป็น ๓ กลุ่ม ได้แก่ ๑) ตัววัดผลตามพันธกิจของภาควิชา ๒) ตัววัดผลการดำเนินการในภาพรวมของภาควิชา ๓) ตัวชี้วัดระดับบุคคล

ภสว.กศ.วพม. เลือกใช้ข้อมูลและสารสนเทศเชิงเปรียบเทียบที่สำคัญเพื่อสนับสนุนการตัดสินใจในระดับปฏิบัติการ โดยผลการดำเนินการด้านการจัดการศึกษารายวิชาและด้านการวิจัยจะเปรียบเทียบกับภาควิชาอื่น ๆ ที่จัดการเรียนการสอนหลักสูตรในระดับปรีคลินิก ผลการดำเนินการด้านโครงการของภาควิชาตามแผนปฏิบัติราชการของ วพม. จะเปรียบเทียบกับภาควิชาอื่น ๆ ใน วพม. และผลการดำเนินการของตัวชี้วัดระดับบุคคลจะเปรียบเทียบกับค่าเฉลี่ยของ วพม.

ผู้บริหารของภาควิชาเลือกและใช้ข้อมูล/สารสนเทศจากเสียงของผู้เรียนและลูกค้าอื่น รวมทั้งผู้มีส่วนได้ส่วนเสียจากระบบรับฟังเสียงเพื่อวิเคราะห์สภาพแวดล้อมของภาควิชา โดยเฉพาะข้อมูลที่ได้จากการสำรวจความคิดเห็นของผู้เรียนเพื่อสร้างวัฒนธรรมที่มุ่งเน้นผู้เรียนและสนับสนุนการตัดสินใจในระดับปฏิบัติการ โดยให้ความสำคัญกับผลลัพธ์ที่ยังไม่บรรลุเป้าหมายหรือยังไม่พบแนวโน้มที่ดีอย่างชัดเจน นอกจากนี้ผู้บริหารของภาควิชาจะนำแนวปฏิบัติที่ดีหรือหัวข้อที่ได้รับการชื่นชมจากผู้ตรวจประเมินไปแลกเปลี่ยนเรียนรู้ในมหกรรมคุณภาพหรือการประชุมทางแพทยศาสตรศึกษาทั้งภายในและภายนอกสถาบัน นอกจากนี้ ภสว.กศ.วพม. จะเฝ้าระวังและติดตามข้อมูล/สารสนเทศที่มีผลเชิงลบต่อภาควิชาที่มีการแชร์ผ่านสื่อสังคมออนไลน์ที่เป็นที่นิยม (เช่น Facebook เป็นต้น) เพื่อกำหนดแนวทางตอบสนองที่เหมาะสม

ผู้บริหารของภาควิชาทบทวนระบบวัดผลการดำเนินการปีละครั้งในช่วงเตรียมความพร้อมรับการประเมินคุณภาพภายในว่าบัญชีรายการตัววัดผลการดำเนินการของภาควิชาสอดคล้องกับของ สปค.วพม. หรือไม่ เพื่อพิจารณาเพิ่ม/ ตัดจากบัญชีรายการตัววัดผลการดำเนินการในระดับภาควิชา นอกจากนี้ผู้บริหารของภาควิชายังนำข้อเสนอแนะจากการประเมินคุณภาพภายในและการประเมินจากหน่วยงานภายนอกมาพัฒนา/ปรับปรุงตัววัดผลการดำเนินการให้เหมาะสมด้วย

1. **การวิเคราะห์และทบทวนผลการดำเนินการ**

ผู้บริหารของภาควิชากำกับติดตามผลการดำเนินการและขีดความสามารถของภาควิชา โดยทบทวนผลการดำเนินการของกลุ่มตัววัดผลทั้ง ๓ กลุ่ม ได้แก่ ๑) ตัววัดผลตามพันธกิจของภาควิชา ๒) ตัววัดผลในภาพรวมของภาควิชา ๓) ตัวชี้วัดระดับบุคคล ตามวงรอบ เพื่อสนับสนุนการตัดสินใจในระดับภาควิชา ค้นหา/ระบุโอกาสในการพัฒนาปรับปรุงกระบวนการที่เกี่ยวข้องอย่างต่อเนื่องและสร้างนวัตกรรม

การวิเคราะห์ข้อมูลจะประเมินเปรียบเทียบกับค่าเป้าหมาย (targets) (ถ้ามี) หรือเปรียบเทียบกับผลการดำเนินการในปีที่ผ่านมา รวมทั้งเปรียบเทียบกับคู่เปรียบเทียบที่เหมาะสม (ถ้ามี)

ผู้บริหารของภาควิชาจะทบทวนประสิทธิภาพของการใช้งบประมาณโครงการของภาควิชาที่ได้รับการจัดสรรเป็นประจำทุกเดือน โดยเฉพาะในช่วงไตรมาสที่หนึ่งและสองซึ่งเป็นช่วงของการดำเนินโครงการ

1. **การปรับปรุงผลการดำเนินการ**

ผู้บริหารของภาควิชาค้นหา/ระบุแนวปฏิบัติที่ดี หรือ ผลการดำเนินการบรรลุเป้าหมาย/โดดเด่น ผ่านกิจกรรมต่าง ๆ ได้แก่ ๑) การประชุม นขต.วพม./ นขต.กศ.วพม./ สภากาแฟ ๒) การตรวจประเมินคุณภาพภายใน ซึ่งเป็นส่วนหนึ่งของระบบประกันคุณภาพการศึกษา ๓) การประกวดผลงานสิ่งประดิษฐ์และนวัตกรรมประจำปี ๔) การตรวจประเมินกิจกรรม ๕ ส ๕) กิจกรรมที่ วพม. จัดประกวดผลงาน เช่น การประกวดผลงานสิ่งประดิษฐ์จากวัสดุเหลือใช้ เป็นต้น ๖) ผลงานที่ได้รับการยอมรับจากหน่วยงานภายนอก

ผู้บริหารของภาควิชาคาดการณ์ผลการดำเนินการในอนาคตโดยใช้ผลการทบทวนผลการดำเนินการในอดีตเปรียบเทียบกับเป้าหมาย รวมทั้งข้อมูลเชิงเปรียบเทียบที่สำคัญ เพื่อให้มั่นใจว่า ภสว.กศ.วพม. จะสนับสนุนให้ วพม. เป็นโรงเรียนแพทย์ชั้นนำในภูมิภาคเอเชียที่เชี่ยวชาญด้านเวชศาสตร์ทหาร

ผู้บริหารของภาควิชาใช้ผลการทบทวนผลการดำเนินการไปจัดลำดับความสำคัญของเรื่องที่ต้องปรับปรุงและนำไปเป็นโอกาสในการสร้างนวัตกรรม โดยให้ความสำคัญกับการบรรลุเป้าหมายตามพันธกิจและการบรรลุผลการดำเนินการของภาควิชาในภาพรวม

**๔.๒ การจัดการความรู้ สารสนเทศ และเทคโนโลยีสารสนเทศ**

1. **ความรู้ของภาควิชา**

ภสว.กศ.วพม. จัดการและเพิ่มพูนสินทรัพย์ทางความรู้ของภาควิชาใช้ระบบจัดการความรู้ของ วพม. เริ่มจาก ๑) กำหนดหัวข้อความรู้สำคัญของภาควิชาและให้ความรู้แก่คณาจารย์และบุคลากรสนับสนุน (KM1) ๒) ส่งเสริมให้อาจารย์และบุคลากรสร้างและแสวงหาความรู้ และทำให้การเรียนรู้เป็นส่วนหนึ่งของงาน (KM2) ๓) รวบรวมความรู้ตามหัวข้อความรู้สำคัญให้เป็นหมวดหมู่ (KM2) ๔) จัดกิจกรรมแบ่งปันแลกเปลี่ยนความรู้ (KM4) และ ๕) ทำให้บุคลากรสามารถเข้าถึงความรู้ที่ต้องการได้ง่ายและสะดวก (KM5) โดยหัวข้อความรู้สำคัญของ ภสว.กศ.วพม. ได้แก่ ๑) ความเป็นเลิศด้านการศึกษา ๒) การบริหารสู่ความเป็นเลิศ ๓) การวิจัย ๔) บริการทางวิชาการแก่สังคม เว็บไซต์ของภาควิชาเป็นแหล่งรวบรวมความรู้ที่สำคัญสำหรับส่งเสริมการเรียนรู้ของผู้เรียน นอกจากนี้ยังใช้เป็นช่องทางสื่อสารกับผู้เรียนอีกด้วย

ภสว.กศ.วพม. มีการเรียนรู้ในระดับภาควิชามาอย่างต่อเนื่อง โดยเฉพาะการเรียนรู้ผ่านระบบประกันคุณภาพการศึกษาของ วพม. ที่การพัฒนาปรับปรุงตามเกณฑ์คุณภาพการศึกษาตามมาตรฐานสากล (WFME) และเกณฑ์คุณภาพการศึกษาเพื่อการดำเนินการที่เป็นเลิศ (EdPEx)

1. **ข้อมูล สารสนเทศ และเทคโนโลยีสารสนเทศ**

ภสว.กศ.วพม. ทำให้มั่นใจว่าข้อมูลและสารสนเทศเชิงอิเล็กทรอนิกส์ของ วพม. มีความแม่นยำ ถูกต้อง สมบูรณ์ เชื่อถือได้และเป็นปัจจุบัน โดยปฏิบัติตาม data entry standards ของ ศสท. โดยเฉพาะ login protocol และ password

ภสว.กศ.วพม. ได้พัฒนา/ปรับปรุงเว็บไซต์ของภาควิชา และสื่อสังคมออนไลน์โดยเฉพาะ Facebook เพื่อให้เป็นช่องทางการสื่อสารระหว่างผู้เรียนกับภาควิชา โดยผู้เรียนสามารถเข้าถึงสื่อการสอน ทดสอบความก้าวหน้าของการเรียน ตรวจสอบผลคะแนนสอบเป็นรายบุคคล รวมทั้งประเมินผลการจัดการเรียนการสอนของทุกรายวิชาที่ภาควิชารับผิดชอบผ่านทางเว็บไซต์

**รูปที่ ๔.๒.๑** การเรียนรู้ระดับภาควิชาในช่วง ๕ ปีที่ผ่านมา

|  |  |  |
| --- | --- | --- |
| **ปี พ.ศ.** | **หัวข้อการเรียนรู้** | **การเปลี่ยนแปลงที่เกิดขึ้น** |
| ๒๕๕๘ –๖๐ | การนำเกณฑ์คุณภาพการศึกษาเพื่อการดำเนินการที่เป็นเลิศ (EdPEx) มาใช้ในการประกันคุณภาพการศึกษา | - เขียนรายงานการประเมินตนเองตามรูปแบบของเกณฑ์ EdPEx  - ปรับปรุงตัววัดผลตามพันธกิจและตัววัดผลของภาควิชาในภาพรวม โดยเชื่อมโยงกับตัววัดผลการดำเนินการของ วพม. ในภาพรวม และตัววัดผลตามแผนยุทธศาสตร์ วพม.  - เชื่อมโยงแนวคิดของกระบวนการพัฒนาอัตลักษณ์ตามเป้าหมายของหลักสูตร กับผลการเรียนรู้รายวิชา  - ปรับปรุงการเขียนแผนการสอนเพื่อให้เชื่อมโยงอัตลักษณ์บัณฑิตกับผลการเรียนรู้รายวิชาและรายคาบ |
| ๒๕๕๘ –๖๐ | หลักสูตรแพทยศาสตรบัณฑิต วพม. ฉบับปรับปรุง พ.ศ. ๒๕๕๘ | - กระบวนทัศน์การประเมินเพื่อพัฒนาผู้เรียน (Assessment for learning) และกระบวนทัศน์ที่มุ่งเน้นการเรียนรู้ (Learning paradigm) จากเดิมมุ่งที่การสอนเป็นหลัก  - กระบวนทัศน์ที่มุ่งเน้นการพัฒนาผลการเรียนรู้ทุกด้าน โดยเพิ่มน้ำหนักความสำคัญของผลการเรียนรู้ด้านคุณธรรม จริยธรรม ด้านทักษะความสัมพันธ์ระหว่างบุคคลและความรับผิดชอบ และด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ  - การปรับปรุงการวัดและประเมินผลเพื่อให้สะท้อนการประเมิน ผลการเรียนรู้ทั้ง ๖ ด้าน |
| ๒๕๕๖-๕๘ | หลักสูตรแพทยศาสตรบัณฑิต วพม. ฉบับปรับปรุง พ.ศ. ๒๕๕๖ | - เชื่อมโยงแนวคิดของกระบวนการพัฒนาอัตลักษณ์ตามเป้าหมายของหลักสูตร กับผลการเรียนรู้รายวิชา  - การกระจายความรับผิดชอบมาตรฐานผลการเรียนรู้จากหลักสูตรรายวิชา (Mapping)  - การจัดทำรายละเอียดรายวิชา (มคอ. ๓) และรายงานผลการดำเนินการรายวิชา (มคอ. ๕) |
| ๒๕๕๙ | การบริหารความเสี่ยงของสถาบันการศึกษา | - ความเสี่ยงสำคัญของผู้เรียน การประเมินความเสี่ยง การป้องกันและจัดการเมื่อเกิดความเสี่ยง |
| ๒๕๕๘ – ๕๙ | การประเมินคุณภาพการศึกษาตามเกณฑ์มาตรฐานการศึกษาแพทยศาสตร์ตามมาตรฐานสากล (WFME) | - การประเมิน Milestone ของการพัฒนาอัตลักษณ์บัณฑิตในแต่ละชั้นปี  - การติดตามประเมินผลผลิตโดยเชื่อมโยงกับกระบวนการคัดเลือกผู้เรียน |

**รูปที่ 4.1-2** ตัววัดผลการดำเนินการของภาควิชาสรีรวิทยา กศ.วพม.

|  |  |  |  |
| --- | --- | --- | --- |
| **ชื่อตัววัด** | **ผู้รับผิดชอบ/ทบทวน** | **ตย. ตัววัดผลการดำเนินการ** | **ข้อกำหนด** |
| **ตัววัดผลการดำเนินการตามพันธกิจของภาควิชา** | คณะผู้บริหารภาควิชา  (อจ.หน.ภสว., รอง อจ.หน.ภสว. ผช.อจ.หน.ภสว. ทั้ง ๓ ท่าน) | 1. **ตัววัดผลการจัดการศึกษา**  * ผลสัมฤทธิ์ทางการเรียนรายวิชา  1. **ตัววัดผลการวิจัย**  * จำนวนผลงานวิจัยตีพิมพ์ในวารสารระดับประเทศ/ ระดับนานาชาติ * จำนวนอาจารย์ประจำที่นำงานวิจัยไปนำเสนอในระดับชาติ/นานาชาติ * จำนวนอาจารย์ประจำที่ได้รับทุนสนับสนุนงานวิจัย * จำนวนนวัตกรรมและงานสร้างสรรค์ * จำนวนอาจารย์ประจำที่มีผลงานวิจัย/งานสร้างสรรค์ที่นำไปใช้ประโยชน์  1. **ตัววัดผลบริการวิชาการ**  * จำนวนโครงการบริการวิชาการที่นำมาพัฒนาการเรียนการสอนและการวิจัย  1. **ตัววัดผลการทำนุบำรุงศิลปวัฒนธรรม**  * จำนวนโครงการส่งเสริมและสนับสนุนศิลปวัฒนธรรม | ผลการดำเนินการตามพันธกิจ แบ่งเป็น 4 ด้าน  - ด้านการจัดการศึกษา  - ด้านวิจัย  - ด้านบริการวิชาการ  - ด้านทำนุบำรุงศิลปวัฒนธรรม |
| **ตัววัดผลการดำเนินการ**  **ในภาพรวมของภาควิชา** | คณะผู้บริหารภาควิชา  (อจ.หน.ภสว., รอง หน.ภสว. ผช.หน.ภสว. ทั้ง ๓ ท่าน) | 1. **ตัววัดผลด้านการเรียนรู้ของผู้เรียนและกระบวนการ**  * ร้อยละของรายวิชาที่จัดทำรายงานผลการดำเนินการรายวิชา (มคอ. ๕) * ร้อยละของรายวิชาที่นำผลการประเมินหลักสูตรมาพัฒนา/ปรับปรุงหลักสูตร * จำนวนรายวิชาที่นำผลการประเมินความก้าวหน้าของผู้เรียนมาพัฒนาผู้เรียน (รายบุคคล รายกลุ่ม และรายชั้นเรียน) * จำนวนรายวิชาที่มีการจัดทำ Table of specification ของข้อสอบ * จำนวนรายวิชาที่มีการประชุมเพื่อพิจารณาข้อสอบ  1. **ตัววัดผลด้านการนำองค์การและการกำกับดูแล**  * ผลผลิตและผลลัพธ์ของโครงการตามแผนปฏิบัติราชการประจำปีของ วพม. * ความพึงพอใจต่อภาวะผู้นำ/การนำองค์กรของ หน.ภาควิชา (โดย กศ.วพม.) * จำนวนโครงการที่ได้รับการจัดสรรงบประมาณในปีงบประมาณ * จำนวนโครงการที่ได้ดำเนินการและเบิกจ่ายงบประมาณตามแผน * จำนวนรางวัล/ผลงานดีเด่นที่บุคลากรของภาควิชาได้รับในปีการศึกษา * ผลการประเมินจากการตรวจประเมินคุณภาพภายในประจำปี * ผลการประเมิน ๕ ส * จำนวนเรื่องร้องเรียนจรรยาบรรณคณาจารย์ * จำนวนเรื่องร้องเรียนเรื่องละเมิดจริยธรรมการทำวิจัยในมนุษย์  1. **ตัววัดผลด้านการมุ่งเน้นลูกค้า**  * ร้อยละของรายวิชาที่มีผลคะแนนการจัดการเรียนการสอนโดยผู้เรียน > ๓.๕ * ระดับความพึงพอใจผู้เรียนที่มีต่อวิธีการจัดการเรียนการสอน (ค่าเฉลี่ย) * ระดับความพึงพอใจผู้เรียนที่มีต่อวิธีการประเมินผลโดยภาพรวม (ค่าเฉลี่ย) * ระดับความพึงพอใจผู้เรียนที่มีต่อเทคโนโลยีและสื่อที่ใช้ในการสอน (ค่าเฉลี่ย) * ระดับความพึงพอใจผู้เรียนที่มีต่อความสัมพันธ์กับอาจารย์ (ค่าเฉลี่ย)  1. **ตัววัดผลด้านบุคลากร**  * ร้อยละของอาจารย์ที่มีผลคะแนนด้านการจัดการเรียนการสอน > ๓.๕ * ร้อยละของอาจารย์ประจำที่ศึกษาเพิ่มเติม/ประชุมวิชาการ/อบรม/ศึกษาดูงาน/นำเสนอผลงาน อย่างน้อย ๓๐ ชั่วโมง/ปี/คน * ร้อยละของบุคลากรสนับสนุนด้านวิชาการ/ธุรการที่มีการแลกเปลี่ยนเรียนรู้/ได้รับการอบรมเพิ่มพูนความรู้/ประสบการณ์ อย่างน้อย ๒๐ ชั่วโมง/ปี/คน * จำนวนรางวัล/ผลงานดีเด่นที่บุคลากรของภาควิชาได้รับในปีการศึกษา  1. **ตัววัดผลด้านงบประมาณ การเงิน และตลาด**  * ร้อยละของเงินงบประมาณคงเหลือ/ งบฯ ที่ได้รับการจัดสรร * จำนวนผู้เรียนที่สมัครวิชาเลือกเสรีของภาควิชา * จำนวนผู้เรียนที่สมัครเป็นตัวแทนสถาบันไปสอบแข่งขันระดับชาติและนานาชาติ | ผลการดำเนินการในภาพรวมของภาควิชา แบ่งเป็น 4 ด้าน   * ด้านการเรียนรู้ของผู้เรียนและกระบวนการ * ด้านการนำองค์การและการกำกับดูแล * ด้านการมุ่งเน้นลูกค้า * ด้านการมุ่งเน้นบุคลากร * ด้านงบประมาณ การเงิน และตลาด |
| **ตัววัดระดับบุคคล** | คณาจารย์และบุคลากร | ภาระงานอาจารย์รายบุคคล (การสอน การวิจัย และบริการวิชาการ) |  |

**ส่วนที่ ๒**

**หมวด ๖ ระบบปฏิบัติการ**

**๖.๑ กระบวนการทำงาน**

ภาควิชาสรีรวิทยา ออกแบบ จัดการ และปรับปรุงกระบวนการทำงานที่สำคัญของระบบงานโดยเริ่มจาก ๑) วิเคราะห์พันธกิจทั้งสี่ประการของภาควิชาเพื่อระบุข้อกำหนดและตัวชี้วัดสำคัญของกระบวนการที่เกี่ยวข้อง ๒) ออกแบบ/พัฒนาปรับปรุงกระบวนการ เพื่อให้มั่นใจว่ากระบวนการทำงานที่สำคัญจะบรรลุข้อกำหนดที่สำคัญทั้งหมด ๓) กำกับติดตามตัววัดผลการดำเนินการ และรวบรวมสารสนเทศที่นำไปใช้ประโยชน์ได้ ๔) จัดลำดับความสำคัญ/ความเร่งด่วนในการพัฒนาปรับปรุงอย่างต่อเนื่อง รวมทั้งนำแนวปฏิบัติที่ดีไปแลกเปลี่ยนเรียนรู้และขยายผลต่อไป

กระบวนการทำงานที่สำคัญของ ภสว.กศ.วพม. มี ๔ กระบวนการตามพันธกิจ ได้แก่ ๑) จัดการศึกษาในหลักสูตรที่ได้รับมอบหมาย ๒) การวิจัย ๓) บริการทางวิชาการแก่สังคม และ ๔) ทำนุบำรุงศิลปวัฒนธรรม

**ก. การออกแบบกระบวนการทำงาน**

คณะกรรมการบริหาร ภสว.กศ.วพม. ระบุ “ข้อกำหนด” ของกระบวนการตามพันธกิจทั้ง ๔ ประการ โดยมีปัจจัยนำเข้า ได้แก่ กฎระเบียบข้อบังคับที่เกี่ยวข้อง นโยบายของกองการศึกษา เกณฑ์คุณภาพที่เกี่ยวข้อง (WFME, EdPEx) ความต้องการและความคาดหวังของผู้เรียนและลูกค้าอื่น ผู้มีส่วนได้ส่วนเสีย รวมทั้งเป้าประสงค์ตามแผนยุทธศาสตร์ของ วพม. และผลการทบทวน key changes ที่อาจส่งผลต่อความสำเร็จอย่างยั่งยืนของ วพม. จาก “การประเมินสถาบันอย่างเป็นระบบ” ที่ทำเป็นประจำทุกปี โดยเฉพาะการเปลี่ยนแปลงสำคัญด้านแพทยศาสตรศึกษา การประกันคุณภาพการศึกษา และเทคโนโลยีสารสนเทศ (รูปที่ ๖.๑-๑) สำหรับกระบวนการทำงานที่สำคัญในแต่ละระบบงานแสดงไว้ในรูปที่ ๖.๑-๒ และ ๖.๑-๓

ตัวอย่างของนโยบายกองการศึกษาในปีการศึกษา ๒๕๕๙ ที่ทำให้ภาควิชามีการพัฒนา/ปรับปรุงข้อกำหนด ได้แก่ ๑) การประเมินความก้าวหน้าของการเรียนเพื่อมุ่งพัฒนาผู้เรียน (assessment for learning) ๒) การส่งเสริมให้ผู้เรียนมีบทบาทในการเป็นเจ้าของกิจกรรมการเรียนรู้มากขึ้น (active learning) ๓) การมุ่งพัฒนาผลการเรียนรู้ทุกด้าน โดยปรับปรุงการจัดการเรียนการสอน และการประเมินผลให้สอดคล้องกัน ๔) การประเมินความก้าวหน้าของการพัฒนาอัตลักษณ์ของบัณฑิตตลอดหลักสูตร

คณะกรรมการบริหารภาควิชาจะนำ “ข้อกำหนด” ของกระบวนการ มาออกแบบหลักสูตร บริการ และกระบวนการทำงาน โดยเริ่มจากการพิจารณาแนวปฏิบัติที่ดีของกระบวนการที่คล้ายคลึง/เทียบเคียงทั้งภายในและภายนอกสถาบัน และนำมาดัดแปลงให้เหมาะสมกับทรัพยากรและการสนับสนุนด้านเทคโนโลยีที่ภาควิชาและ วพม. มีอยู่ จากนั้นจึงกำหนดขั้นตอนสำคัญของกระบวนการทำงาน พร้อมระบุตัววัดผลที่สำคัญ ทั้งตัววัดเชิงกระบวนการและเชิงผลลัพธ์ให้สอดคล้องกับข้อกำหนด ตามรูปที่ ๖.๑-๔

หลักสูตร วพม. ฉบับปรับปรุง พ.ศ. ๒๕๕๘ ถูกออกแบบให้เป็นหลักสูตรที่บูรณาการทั้งในแนวระนาบระหว่างภาควิชาต่าง ๆ ในชั้นปรีคลินิกและแนวดิ่งระหว่างภาควิชาทางปรีคลินิกและคลินิก โดยจัดการเรียนการสอนตามระบบการทำงานของร่างกาย (system-based) โดยใช้ปัญหาเป็นหลัก (problem-based) และเน้นการพัฒนาผลการเรียนรู้ทุกด้านตามกรอบ มคอ. ดังนั้นหลักสูตรรายวิชาที่ ภสว.กศ.วพม. รับผิดชอบ ทั้ง ๔ รายวิชา จึงถูกออกแบบให้บูรณาการการเรียนทางกายวิภาคศาสตร์ ชีวเคมี และสรีรวิทยา เช่น ในรายวิชาระบบหัวใจ หลอดเลือด และระบบทางเดินหายใจ ได้จัดกิจกรรมการเรียนรู้ผ่านกรณีศึกษาทารกคลอดก่อนกำหนดที่มีปัญหาหอบเหนื่อยหลังคลอดจากภาวะขาดสารลดแรงตึงผิว โดยมอบหมายให้ผู้เรียนไปศึกษาตาม learning objective ที่ครอบคลุมทั้ง Gross anatomy, histology, embryology, biochemistry, physiology และ clinical management ซึ่งครอบคลุมทั้งการรักษา การสื่อสารกับผู้ปกครอง และการป้องกันการเกิดปัญหาคลอดก่อนกำหนดซ้ำในการตั้งครรภ์ครั้งต่อไป เป็นต้น สำหรับในปีการศึกษา ๒๕๕๙ ทางภาควิชาได้เพิ่มจุดเน้นการพัฒนาทักษะในศตวรรษที่ ๒๑ เพื่อให้สอดคล้องกับทิศทางของแพทยศาสตรศึกษาในปัจจุบัน โดยมอบหมายให้ผู้เรียนทำงานเป็นกลุ่มเพื่อพัฒนาทักษะความสัมพันธ์ระหว่างบุคคลและความรับผิดชอบในการเรียนรู้เพิ่มเติมและนำสิ่งที่เรียนรู้มานำเสนอให้เพื่อนร่วมชั้น สำหรับการประเมินผลได้ปรับปรุงสัดส่วนคะแนนและวิธีการวัดและประเมินผลให้สอดคล้องกับเป้าหมายในการพัฒนาผู้เรียนให้มีผลการเรียนรู้ทุกด้านตามที่กำหนดไว้ในหลักสูตรรายวิชา (มคอ. ๓) โดยลดสัดส่วนของความรู้/ทักษะทางปัญญา/ ทักษะพิสัย (อัตลักษณ์ทางวิชาการ) และเพิ่มสัดส่วนของทักษะความสัมพันธ์ระหว่างบุคคลและความรับผิดชอบ และด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ (อัตลักษณ์ทางวิชาชีพ) มีการนำรูปแบบการเรียนรู้ที่เน้น active learning มาใช้มากขึ้นแทนการบรรยายโดยอาจารย์ผู้สอน เช่น TBL, case discussion, PBL สำหรับรายวิชาของชั้นปี ๒ และ ๓ เป็นต้น มีการจัดสอบโดยใช้เทคโนโลยีที่ใช้งานบนเว็บ เพื่อส่งเสริมการใช้ multimedia ทำให้นักเรียนทราบผลคะแนนได้รวดเร็วยิ่งขึ้น ซึ่งการเรียนการสอน/ประเมินผลโดยใช้เทคโนโลยีที่ใช้งานบนเว็บมีเป้าหมายเพื่อดึงดูดผู้เรียนซึ่งเป็นกลุ่มที่ชอบใช้อุปกรณ์ไอทีที่ทันสมัย ซึ่งมีทักษะด้านไอทีสูงกว่านักเรียนในอดีต รวมทั้งเพิ่มการฝึกปฏิบัติจริงกับหุ่นฝึกสำหรับทักษะที่ต้องปฏิบัติกับผู้ป่วย โดยเพิ่มการฝึกช่วยฟื้นชีวิตขั้นพื้นฐาน (Basic Life Support, BLS) ในชั่วโมงการฝึกทางห้องปฏิบัติการทางสรีรวิทยาในรายวิชาระบบหัวใจหลอดเลือดและระบบทางเดินหายใจ (วพมบก ๒๐๔)


สำหรับการออกแบบการประกันคุณภาพการศึกษาจะยึดกรอบแนวคิดของ วพม. โดยแบ่งเป็น ๑) การประกันคุณภาพหลักสูตรรายวิชาที่ภาควิชารับผิดชอบ และ ๒) การประกันคุณภาพตามพันธกิจของภาควิชา เพื่อเป็นหลักประกันว่าการดำเนินการของภาควิชาจะสอดคล้องกับทิศทางของ วพม.

กระบวนการวิจัยของอาจารย์ในภาควิชาจะปฏิบัติตามระเบียบการทำวิจัยของ วพม. โดยเริ่มจากขั้นตอนการขออนุมัติโครงร่างการวิจัยจากคณะกรรมการพิจารณาโครงร่างการวิจัยฯ ในขณะที่การออกแบบระบบบริการวิชาการจะเน้นโครงการบริการวิชาการแก่สังคมที่ใช้สมรรถนะหลักของภาควิชา เช่น โครงการจัดการอบรมวิชาการสรีรวิทยาและพยาธิสรีรวิทยา ครั้งที่ ๓๕ ซึ่ง วพม. เป็นเจ้าภาพร่วมกับสรีรวิทยาสมาคมแห่งประเทศไทย โดยมีภาควิชาสรีรวิทยา และภาควิชาเภสัชวิทยา เป็นผู้รับผิดชอบหลัก และโครงการจัดทำตำราสรีรวิทยา ซึ่งทั้งสองโครงการอยู่ระหว่างการดำเนินการ เป็นต้น

**ข. การจัดการกระบวนการ**

ภสว.กศ.วพม. ทำให้มั่นใจว่าการปฏิบัติงานประจำวันตามพันธกิจเป็นไปตามข้อกำหนดโดย ๑) แต่งตั้งผู้บริหารของภาควิชาเพื่อรับผิดชอบพันธกิจแต่ละด้าน (รอง และ ผช.อจ.หน.ภาควิชา) ๒) เสนอให้ กศ.วพม. แต่งตั้งคณะกรรมการรายวิชา ในรายวิชาที่ภาควิชารับผิดชอบ ๓) จัดประชุมเพื่อเตรียมแผนจัดการเรียนการสอน การวัดและประเมินผล ๔) กำกับติดตามการดำเนินการตามแผนดังกล่าวในการประชุมประจำเดือนของภาควิชา ๕) ทบทวน/วิเคราะห์ผลลัพธ์ของตัววัดผลการดำเนินการของภาควิชา ๖) จัดลำดับความเร่งด่วนของการพัฒนา/ปรับปรุงกระบวนการตามผลการวิเคราะห์ในข้อ ๕ ๗) นำวิทยาการความรู้ที่ทันสมัยมาปรับใช้เพื่อพัฒนาปรับปรุงกระบวนการอย่างต่อเนื่อง พร้อมทั้งนำแนวปฏิบัติที่ดีไปแลกเปลี่ยนเรียนรู้ในระดับสถาบัน

ตย. เช่น รายวิชาระบบหัวใจ หลอดเลือดและระบบทางเดินหายใจ คณะกรรมการรายวิชาจะจัดประชุมเตรียมความพร้อมเพื่อจัดตารางสอน กำหนดแนวทางการวัดและประเมินผล (แบ่งสัดส่วนคะแนนตามผลการเรียนรู้) กำหนดวิธีวัดและประเมินผล จัดทำ Table of specification ของข้อสอบ วันประชุมข้อสอบ งานที่จะมอบหมายให้ผู้เรียน (โจทย์กรณีศึกษา วัตถุประสงค์การเรียนรู้ นัดหมายพบอาจารย์ที่ปรึกษา การนำเสนอในชั้นเรียน การประเมินผล) การสอบ การตัดสินผล เป็นต้น



**รูปที่ ๖.๑-๑** กระบวนการออกแบบ จัดการ และปรับปรุง “กระบวนการการจัดการเรียนการสอน”

กระบวนการการจัดการเรียนการสอนรายวิชาเริ่มจากการพิจารณาข้อมูลนำเข้ามาจาก ๑) มคอ. ๒ โดยเฉพาะคุณลักษณะบัณฑิตที่พึงประสงค์ และแนวทางพัฒนาผลการเรียนรู้ ๒) เกณฑ์มาตรฐานผู้ประกอบวิชาชีพเวชกรรม พ.ศ. ๒๕๕๕ ๓) ความต้องการของผู้เรียนและผู้มีส่วนได้ส่วนเสีย ๔) นโยบายของ กศ.วพม. ๕) นโยบายด้านการประกันคุณภาพการศึกษา เพื่อกำหนด “วัตถุประสงค์ วิธีการจัดการเรียนการสอน การสนับสนุนผู้เรียน และวิธีประเมินผล” ของแต่ละรายวิชา (มคอ. ๓) ซึ่ง กศ.วพม. กำหนดให้ส่งก่อนวันเปิดภาคการศึกษา ๓๐ วัน จากนั้นภาควิชาจะร่วมกับภาควิชาอื่นๆ ที่มีการจัดการเรียนการสอนในชั้นปีที่ ๒ เพื่อจัดทำตารางสอนทั้งปีการศึกษา และดำเนินการจัดการเรียนการสอนตามแผนการสอน โดยภาควิชามีการกำกับติดตามและเปรียบเทียบการจัดการเรียนการสอน และการประเมินผลจริงกับแผนที่กำหนดไว้ ทวนสอบการสอบและการวัดผลทุกครั้ง และรวบรวมปัญหาอุปสรรคที่พบ/ เสียงของผู้เรียนจากวิธีการรับฟังในตารางที่ ๓.๑-๑ จากนั้นจะมีการจัดทำรายงานผลการประเมินตนเองเพื่อให้คณะกรรมการประเมินคุณภาพภายในของ วพม. เข้าตรวจประเมิน หลังจากนั้นทางภาควิชาฯ จะนำโอกาสพัฒนาและปัญหาอุปสรรคที่พบไปจัดทำสรุปผลการดำเนินการรายวิชา (มคอ. ๕) เพื่อใช้เป็นข้อมูลนำเข้าสำหรับการพัฒนาปรับปรุงรายละเอียดของหลักสูตรรายวิชา (มคอ. ๓) ที่จะใช้ในปีการศึกษาถัดไป สำหรับข้อกำหนดของกระบวนการออกแบบ จัดการ และปรับปรุงหลักสูตร รวมทั้งปัจจัยนำเข้าและตัวชี้วัดผลการดำเนินการของแต่ละกระบวนการย่อยแสดงในตารางที่ ๖.๑-๒ และวิธีการประเมินผลหลักสูตรรายวิชาในตารางที่ ๖.๑-๓

ตัวอย่างของการปรับเปลี่ยนวิธีการจัดการเรียนการสอนในปีการศึกษา ๒๕๕๘-๙ ได้แก่ ๑) การขอให้อาจารย์ผู้สอนรายชั่วโมงแบ่งเวลาไว้สำหรับเชื่อมโยงสิ่งที่เรียนรู้กับการนำไปใช้ประโยชน์ทางคลินิก ๒) การปรับเปลี่ยนวิธีการประเมินความก้าวหน้า (Formative evaluation) โดยใช้วิธีให้ผู้เรียนแบ่งเป็นกลุ่มย่อย และมอบหมายให้ผู้เรียนวิเคราะห์ตนเองว่าบรรลุวัตถุประสงค์ของการเรียนรู้ครบถ้วนทุกข้อหรือไม่ หลังจากนั้นให้ผู้แทนของแต่ละกลุ่มนำเสนอผลการวิเคราะห์และรวบรวมมาเป็นประเด็นที่อาจารย์ผู้สอนทบทวนใช้เป็นหัวข้อของการทบทวนก่อนการสอบ ๓) เลื่อนเวลาจัดสอบเป็นช่วงสายหรือช่วงบ่าย เพื่อให้ผู้เรียนมีเวลาทบทวนมากขึ้น ๔) การจัดทำระบบการรายงานผลคะแนนทางระบบออนไลน์เป็นรายบุคคล โดยใช้ username และ password

สำหรับกระบวนการออกแบบ จัดการ และปรับปรุงกระบวนการวิจัย บริการวิชาการ และการทำนุบำรุงศิลปวัฒนธรรม แสดงในตารางที่ ๖.๑-๔ โดยกระบวนการวิจัยของภาควิชาสรีรวิทยา ปฏิบัติตามวิธีดำเนินการมาตรฐาน (Standard operating procedure, SOP) ของคณะอนุกรรมการพิจารณาโครงการวิจัย กรมแพทย์ทหารบก (พบ.) ฉบับที่ ๕ พ.ศ. ๒๕๕๕ อย่างเคร่งครัด โดยงานวิจัยทุกเรื่องของภาควิชาฯ จะเริ่มด้วยการจัดทำโครงร่างการวิจัยโดยผู้วิจัยหลัก และส่งเรื่องเข้าสู่การพิจารณาของคณะอนุกรรมการพิจารณาโครงการวิจัย ผ่านสำนักงานพิจารณาโครงการวิจัย พบ. หลังจากได้รับการแจ้งผลการพิจารณา (รับรอง) ผู้วิจัยหลักจึงจะเริ่มดำเนินการวิจัย โดยมีการส่งรายงานความก้าวหน้าการวิจัย และขอตออายุการรับรองโครงรางการวิจัยตาม SOP ว่าด้วย การประเมินตอเนื่องโครงการวิจัยที่ไดรับการรับรอง พ.ศ. ๒๕๕๕ เช่นเดียวกัน

สำหรับกระบวนการบริการวิชาการนั้นในช่วงที่ผ่านมาคณาจารย์ ภาควิชาสรีรวิทยา จะให้บริการวิชาการในลักษณะปัจเจกบุคคล แต่มีแผนที่จะจัดทำโครงการบริการวิชาการในปีงบประมาณ ๒๕๖๐ โดยกระบวนการที่เกี่ยวข้องมี ๓ ขั้นตอนง่ายๆ ได้แก่ ๑) การกำหนดวัตถุประสงค์ แผนการดำเนินการ และผลลัพธ์ที่คาดหวัง ๒) การดำเนินการตามแผน ๓) การสรุปผลการดำเนินการ ข้อกำหนดที่สำคัญของกระบวนการวิจัยและบริการวิชาการ แสดงในตารางที่ ๖.๑-๔

กระบวนการทำนุบำรุงศิลปวัฒนธรรมของภาควิชาสรีรวิทยาในช่วงปีการศึกษา ๒๕๕๙ มี ๒ โครงการ คือ ๑) โครงการ ภสว.อนุรักษ์ขนมไทย ๒) โครงการทำบุญเพื่ออุทิศส่วนกุศลให้สัตว์ทดลอง ซึ่งทั้ง ๒ โครงการได้จัดต่อเนื่องเป็นประจำทุกปีมานานกว่า ๙ ปี

**ตารางที่ ๖.๑-๓** วิธีการประเมินผลหลักสูตรรายวิชา

|  |  |  |
| --- | --- | --- |
| **ชื่อรายวิชา/**  **ประเภทการประเมินผล** | **เป้าหมายของการประเมินผล** | |
| **การประเมินรายบุคคล/รายกลุ่ม** | **การประเมินทั้งชั้นเรียน** |
| **วพมบก ๒๐๔/ วพมบก ๒๐๗/ วพมบก ๒๑๐/ วพมบก ๒๐๘ (หมวดวิชาเฉพาะ กลุ่มวิชาพื้นฐานทางการแพทย์)** | | |
| - Formative evaluation | * Web-based Pre-Test * การให้ข้อมูลป้อนกลับกลุ่ม lab ในชั่วโมงฝึกทางห้องปฏิบัติการ * การให้ข้อมูลป้อนกลับในกิจกรรม case discussion | * การถามคำถามท้ายชั่วโมงการบรรยาย |
| - Summative evaluation | * Unit Quiz I, II, Lab quiz, Lab examination * Pre-Test case discussion | |
| - การประเมินโดยผู้เรียน | * แบบสำรวจความคิดเห็น/ การสนทนากลุ่มย่อย (Focus group) | |
| **วพมสว ๓๐๑/ วพมสว ๓๐๒ (วิชาเลือกปี ๓)** | | |
| - Formative evaluation | * การให้ข้อมูลป้อนกลับผลงานรายบุคคลและผลงานรายกลุ่ม * การให้ข้อมูลป้อนกลับการนำเสนอบทความทางวิชาการ | * การถามคำถามท้ายชั่วโมงการบรรยาย |
| - Summative evaluation | * ผลงานรายบุคคล/ ผลงานกลุ่ม/ การนำเสนอบทความทางวิชาการ * การสอบ MCQ, MEQ | |

**ตารางที่ ๖.๑-๔** กระบวนการออกแบบ จัดการ และปรับปรุงกระบวนการวิจัยและบริการวิชาการ

|  |  |  |
| --- | --- | --- |
| **ขั้นตอนสำคัญ** | **ข้อกำหนด** | **ตัวชี้วัดผลการดำเนินการ** |
| **การวิจัย** | * วิธีดำเนินการมาตรฐานของคณะอนุกรรม การพิจารณาโครงการวิจัย พบ. ฉบับที่ ๕ * สร้างองค์ความรู้ใหม่และนำไปใช้ประโยชน์ได้ | * จำนวนผลงานวิจัยตีพิมพ์ในวารสารระดับประเทศ/ ระดับนานาชาติ * จำนวนอาจารย์ประจำที่นำงานวิจัยไปนำเสนอในระดับชาติ/นานาชาติ * จำนวนอาจารย์ประจำที่ได้รับทุนสนับสนุนงานวิจัย * จำนวนนวัตกรรมและงานสร้างสรรค์ * จำนวนอาจารย์ประจำที่มีผลงานวิจัย/งานสร้างสรรค์ที่นำไปใช้ประโยชน์ |
| **บริการวิชาการ** | * สอดคล้องกับความต้องการของสังคม * ประสิทธิผล ประสิทธิภาพ และคุณภาพ * สามารถนำไปใช้พัฒนาการเรียนการสอนและพัฒนาการให้บริการวิชาการได้ | * จำนวนโครงการบริการวิชาการที่นำมาพัฒนาการเรียนการสอนและการวิจัย |
| **การทำนุบำรุงศิลปวัฒนธรรม** | * สอดคล้องกับความต้องการและความคาดหวังของสังคม * สามารถบูรณาการกับภารกิจอื่นๆ ของภาควิชา | * จำนวนโครงการส่งเสริมและสนับสนุนศิลปวัฒนธรรม |

**ตารางที่ ๖.๑-๒** กระบวนการออกแบบ จัดการ และปรับปรุงหลักสูตร

|  |  |  |  |
| --- | --- | --- | --- |
| **ขั้นตอนสำคัญ** | **ข้อกำหนด** | **ปัจจัยนำเข้า** | **ตัวชี้วัดผลการดำเนินการ** |
| **การออกแบบหลักสูตรรายวิชา (มคอ. ๓)** | * มคอ. ๒ และเกณฑ์มาตรฐานฯ ๒๕๕๕ * นโยบาย กศ.วพม. และนโยบายประกันคุณภาพการศึกษา * ความต้องการผู้เรียน/ผู้มีส่วนได้ส่วนเสีย * International standard (WFME, EdPEx) | * สรุปผลการดำเนินการรายวิชา (มคอ. ๕) * สารสนเทศจากตารางที่ ๓.๑-๑ | * ผลสัมฤทธิ์ทางการศึกษารายวิชา |
| **การจัดการเรียนการสอน**  **และการประเมินผล**  **ตามหลักสูตรรายวิชา** | * การพัฒนาผลการเรียนรู้ของผู้เรียน * Vertical & horizontal integration * Learning paradigm * Formative/summative assessment * Assessment for learning | * มคอ. ๓ / แผนการสอน/ตารางสอน * สารสนเทศจากการประเมินการสอนโดยผู้เรียน | * ร้อยละของรายวิชาที่มีการนำผลการประเมินความก้าวหน้าของผู้เรียนมาพัฒนาผู้เรียน * ร้อยละของรายวิชาที่มีผลคะแนนประเมินโดยผู้เรียน > ๓.๕ * ระดับความพึงพอใจผู้เรียนที่มีต่อวิธีการจัดการเรียนการสอน * ระดับความพึงพอใจผู้เรียนที่มีต่อวิธีการประเมินผลโดยภาพรวม * ระดับความพึงพอใจผู้เรียนที่มีต่อเทคโนโลยี/สื่อการสอน * ระดับความพึงพอใจผู้เรียนที่มีต่อความสัมพันธ์กับอาจารย์ |
| **การประกันคุณภาพการศึกษา** | * การเรียนการสอน การประเมินผลเป็นไปตาม มคอ. ๓ * ผู้เรียนได้รับการพัฒนาผลการเรียนรู้ตามที่กำหนดไว้ใน มคอ. ๓ | * มคอ.๓/ แผนการสอน/ ตารางสอน * ผลการวัดและประเมินผลทั้ง Formative & summative assessment | * ร้อยละของรายวิชาที่จัดทำ Table of specification ข้อสอบ * ร้อยละของรายวิชาที่มีการประชุมเพื่อพิจารณาข้อสอบ * ร้อยละของรายวิชาที่จัดทำรายงานผลการดำเนินการรายวิชา * ผลการทวนสอบการประเมินผลและการวัดผล * Feedback จากแบบประเมินและการสนทนากลุ่มย่อย |
| **การประเมินคุณภาพภายใน**  **ประจำปีของ วพม.**  (การจัดทำ SAR และรับการตรวจประเมินคุณภาพ) | การประกันคุณภาพระดับหลักสูตรรายวิชา   * **การกำกับมาตรฐาน:** คุณสมบัติของอาจารย์ประจำ/ อาจารย์ผู้สอน และการกำกับมาตรฐานผลการเรียนรู้ ๖ ด้าน * **หลักสูตร:** สาระรายวิชา วิธีการสอน การประเมินผล การรายงานผลการดำเนินการตามกรอบ มคอ. และนโยบายด้านการศึกษาของ วพม. * **อาจารย์:** จำนวนและคุณวุฒิของอาจารย์ (อาจารย์ประจำและอาจารย์พิเศษ) และการพัฒนาอาจารย์ * **ผู้เรียน:** กิจกรรมส่งเสริม/พัฒนาผู้เรียน และผลสัมฤทธิ์ทางการศึกษาของผู้เรียน * **สิ่งสนับสนุนการเรียนรู้:** ห้องเรียน ห้องปฏิบัติการ คู่มือรายวิชา คู่มือการฝึกทางห้องปฏิบัติการ เอกสารคำสอน   การประกันคุณภาพตามพันธกิจ   * การจัดการศึกษา * การวิจัย * การบริการวิชาการแก่สังคม * การทำนุบำรุงศิลปวัฒนธรรม * การบริหารจัดการ | * สรุปผลการดำเนินการตามพันธกิจ   - ด้านการจัดการศึกษา (ผลสัมฤทธิ์ทางการเรียนและตัววัดผลเชิงกระบวนการ)  - ด้านวิจัย  - ด้านบริการวิชาการ  - ด้านทำนุบำรุงศิลปวัฒนธรรม   * สรุปผลการดำเนินการในภาพรวม ได้แก่ * ด้านการนำองค์การและการกำกับดูแล * ด้านการมุ่งเน้นลูกค้า * ด้านการมุ่งเน้นบุคลากร * ด้านงบประมาณ การเงิน และตลาด * รายงานข้อมูลอาจารย์ประจำ/ อาจารย์พิเศษ * งานบริการวิชาการ/ งานวิจัย | ๑. ตัววัดผลด้านการเรียนรู้ของผู้เรียนและกระบวนการ  ๒. ตัววัดผลด้านการนำองค์การและการกำกับดูแล  ๓. ตัววัดผลด้านการมุ่งเน้นลูกค้า  ๔. ตัววัดผลด้านบุคลากร  ๕. ตัววัดผลด้านงบประมาณ การเงิน และตลาด |

**๖.๒ ประสิทธิผลการปฏิบัติการ**

**ก. ประสิทธิภาพและประสิทธิผลของกระบวนการ**

ภาควิชาสรีรวิทยามุ่งเน้นการบริหารงบประมาณอย่างมีประสิทธิผลและประสิทธิภาพ เพื่อให้เกิดความคุ้มค่าและประหยัด โดยมีกระบวนการควบคุมต้นทุนในการบริหารจัดการหลายวิธี (แสดงในตารางที่ ๖.๒-๑) โดยเน้นการสื่อสารและสร้างวัฒนธรรมในการประหยัดพลังงาน และขอความร่วมมือให้บุคลากรทุกคนตระหนักถึงความสำคัญของการควบคุมต้นทุนโดยรวมของการปฏิบัติการของภาควิชา

**ตารางที่ ๖.๒-๑ กระบวนการควบคุมต้นทุน**

|  |  |  |
| --- | --- | --- |
| **กระบวนการทำงาน** | **หัวข้อ** | **วิธีการควบคุมต้นทุน**  **(เพิ่มประสิทธิผล/ ประสิทธิภาพ)** |
| การจัดการเรียนการสอน | * ป้องกันไม่ให้เกิดข้อผิดพลาด * เพิ่มประสิทธิภาพ และประสิทธิผล * ลดต้นทุนในการตรวจสอบ และการตรวจติดตามผลการดำเนินการ * สร้างสมดุลระหว่างการควบคุมต้นทุน กับความต้องการของผู้เรียน | * จัดทำเว็บไซต์เพื่อให้ผู้เรียนสามารถ download เอกสารคำสอนได้ล่วงหน้า * ปรับเปลี่ยนวิธีประกาศคะแนนสอบมาเป็นการให้ผู้เรียนตรวจสอบคะแนนเป็นรายบุคคลทางเว็บไซต์ * ปรับเปลี่ยนวิธีทำ Formative assessment จากเดิมใช้วิธีสอบมาเป็นวิธีทำ web-based Pre-Test เพื่อให้ผู้เรียนแต่ละคนได้ประเมินความก้าวหน้าของการพัฒนาผลการเรียนรู้ * จัดประชุมกลุ่มย่อยเพื่อรับฟังเสียงผู้เรียน เพื่อฝึกให้ผู้เรียนสะท้อนคิดเรื่องการจัดการเรียนการสอน * ให้ผู้เรียนตอบแบบประเมินต่างๆ ของภาควิชาผ่านทางเว็บไซต์ แทนการตอบแบบประเมินที่เป็นกระดาษ ช่วยให้ได้รับผลการประเมินครบถ้วนในเวลาอันรวดเร็ว * เปิดโอกาสให้อาจารย์ที่ปรึกษาและอาจารย์ประจำชั้น สามารถติดตามคะแนนสอบของผู้เรียนที่อยู่ในความดูแลผ่านทางเว็บไซต์ แทนการส่งผลเป็นเอกสารปิดผนึก |
| การประกันคุณภาพการศึกษา | * ป้องกันไม่ให้เกิดข้อผิดพลาด * ลดต้นทุนในการตรวจสอบ และการตรวจติดตามผลการดำเนินการ | * เป็นกิจกรรมที่เป็นส่วนหนึ่งของงานประจำ โดยเน้นการกำกับติดตามในการประชุมประจำเดือน |
| การประเมินคุณภาพภายใน | * ลดต้นทุนในการตรวจสอบ และการตรวจติดตามผลการดำเนินการ | * การเก็บข้อมูลรายงานภาระงานของอาจารย์ในภาควิชาในรูป excel file แทนการพิมพ์ * การจัดทำ e-SAR เพื่อลดการใช้กระดาษ |

**ข. การจัดการห่วงโซ่อุปทาน**

การจัดการห่วงโซ่อุปทานของ วพม. มุ่งเน้นที่การคัดเลือกผู้ส่งมอบที่มีคุณภาพ เนื่องจากกระบวนการจัดซื้อจัดหาจะดำเนินการที่กรมแพทย์ทหารบก (กองส่งกำลังบำรุง) โดยแผนกบริการ วพม. มีหน้าที่หลักในการทำแผนเสนอความต้องการและเสนอแผนจัดหาในภาพรวมตามที่ได้รับอนุมัติตามกรอบเวลาของปีงบประมาณ ให้เป็นไปตามระเบียบ ฯ โดยการพิจารณาคัดเลือกจะเป็นไปตามเงื่อนไขของผู้ใช้ ทั้งนี้โดยคำนึงถึงด้านคุณภาพ ราคา การส่งมอบ และบริการหลังการขาย

**ค. การเตรียมพร้อมด้านความปลอดภัยและภาวะฉุกเฉิน**

ภสว.กศ.วพม. ทำให้สภาพแวดล้อมการทำงานปลอดภัยโดยใช้ระบบบริหารความเสี่ยง เริ่มจาก ๑) วิเคราะห์กระบวนการทำงานภายในหน่วยเพื่อระบุความเสี่ยงที่มีโอกาสเกิดขึ้น เช่น ผู้เรียนไม่เกิดผลการเรียนรู้ตามที่กำหนดไว้ในหลักสูตร ผู้เรียนไม่ได้รับโอกาสในการอุทธรณ์ผลสอบ คำกล่าวหา/กล่าวโทษว่าอาจารย์ละเมิดจรรยาบรรณคณาจารย์ การใช้สัตว์เพื่องานทางวิทยาศาสตร์ไม่เป็นไปตามกฎระเบียบที่เกี่ยวข้อง ยกเลิก-ไม่ดำเนินการตามโครงการ/ดำเนินการไม่บรรลุเป้าหมาย การละเมิดจริยธรรมการทำวิจัยในมนุษย์ และอัคคีภัย เป็นต้น ๒) จัดลำดับความสำคัญ โดยพิจารณาจากโอกาสเกิดความเสี่ยง และความรุนแรงของผลกระทบ เพื่อระบุ “ความเสี่ยงสำคัญ” ของภาควิชา ๓) กำหนดมาตรการป้องกันและจัดการกับความเสี่ยงสำคัญนั้น ๔) กำกับติดตามประเมินสถิติการเกิดความเสี่ยงอย่างต่อเนื่อง เพื่อทบทวนประสิทธิผลของมาตรการป้องกันความเสี่ยงนั้น ๆ ภาควิชาแบ่งความเสี่ยงเป็น ๔ ระดับ ตามแนวทางบริหารความเสี่ยงของ วพม. ได้แก่ สูงมาก สูง ปานกลาง และต่ำ

ภาควิชาสรีรวิทยา ให้ความร่วมมือและปฏิบัติตามแนวทางการป้องกันการเกิดเหตุอัคคีภัยของคณะกรรมการป้องกันอัคคีภัย วพม. โดยเริ่มจากกิจกรรม ๕ ส เพื่อสร้างสิ่งแวดล้อมในสำนักงานให้มีความเป็นระเบียบเรียบร้อยและอยู่ในสภาพพร้อมใช้ มีการกำกับดูแลและตรวจสอบอย่างสม่ำเสมอเพื่อป้องกันความเสี่ยงที่จะเกิดเหตุอัคคีภัย บุคลากรของภาควิชาเข้าฟังการบรรยายของวิทยากรและมีส่วนร่วมในการซ้อมอัคคีภัยประจำปี นอกจากนี้เจ้าหน้าที่ บก. ของภาควิชา ยังได้รับมอบหมายให้รับผิดชอบในการควบคุม ดูแล บำรุงรักษาระบบสาธารณูปโภค ให้อยู่ในสภาพดีอย่างต่อเนื่อง

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***